**Zmluva o dielo č. ................**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Dodávateľ**

Obchodné meno:

So sídlom:

Zastúpený:

IČO:

IČ DPH:

DIČ:

Bankové spojenie :

IBAN:

Zapísaný:

*(ďalej ako* „*dodávateľ*“)

**Objednávateľ**

Obchodné meno: **Nemocnica s poliklinikou Sv. Lukáša Galanta, a.s.**

So sídlom: Hodská 373/38, 924 22 Galanta

Konajúci prostredníctvom: **MUDr. Radoslav Čuha, MBA, MPH**, predseda predstavenstva

 **Ing. Tomáš Valaška, FCCA, MPH**, podpredseda predstavenstva

IČO: 44 452 519

DIČ: 2022728796

IČ DPH: SK7020000669

Bankové spojenie: Tatra banka, a.s.

IBAN: SK49 1100 0000 0029 4004 2947

Zapísaný: v Obchodnom registri vedenom Okresným súdom Trnava, Odd.: Sa,

 vložka č. 10509/T

*(ďalej ako „objednávateľ“)*

*Dodávateľ a objednávateľ ďalej označení jednotlivo aj ako „zmluvná strana“ a spoločne aj ako „zmluvné strany“.*

**Článok 1**

**Preambula**

* 1. Táto zmluva sa uzatvára na základe výsledku verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov *(ďalej len „Zákon o verejnom obstarávaní“)*, ktorého predmetom je „**Rekonštrukcia nemocnice Galanta – Urgentný príjem – zmena dokončenej stavby**“.
	2. Nevyhnutným predpokladom k čerpaniu podľa tejto zmluvy je platná a účinná Zmluva o poskytnutí nenávratného finančného príspevku, uzavretá medzi poskytovateľom pomoci, ktorým je Ministerstvo pôdohospodárstva a rozvoja vidieka SR v zastúpení Ministerstva zdravotníctva SR, a objednávateľom a to na základe jeho Žiadosti o nenávratný finančný príspevok (ŽoNFP).
	3. Realizácia diela, definovaného v Čl. 3 tejto zmluvy bude spolufinancovaná z nenávratného finančného príspevku, ktorého podmienky čerpania sú upravené v Zmluve o poskytnutí nenávratného finančného príspevku, uzatvorenej medzi objednávateľom a Ministerstvom pôdohospodárstva a rozvoja vidieka SR v zastúpení Ministerstva zdravotníctva SR (*ďalej len „Poskytovateľ“)* v rámci Integrovaného regionálneho operačného programu, Prioritná os č. 2: Ľahší prístup k efektívnym a kvalitnejším verejným službám, Špecifický cieľ 2.1.3: Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti.

**Článok 2**

**Úvodné ustanovenia**

* 1. Dodávateľ
1. vyhlasuje, že je spoločnosťou, ktorej predmetom podnikania je stavebná činnosť a je oprávnený uzavrieť túto zmluvu,
2. vyhlasuje, že je spoločnosťou odborne spôsobilou na vykonanie diela v zmysle príslušných platných všeobecne záväzných právnych predpisov a technických noriem Slovenskej republiky a Európskej únie,
3. je povinný dodržiavať všetky príslušné platné všeobecne záväzné právne predpisy a technické normy Slovenskej republiky a/alebo Európskej únie vzťahujúce sa na vykonanie diela, a to najmä, nie však výlučne, zákon č. 50/1976 Zb. o územnom plánovaní a stavebnom poriadku (Stavebný zákon) v platnom znení,
4. potvrdzuje, že disponuje a/alebo má k dispozícii také odborné, technické a iné kapacity, ktoré mu umožnia riadne vykonanie diela podľa podmienok a požiadaviek tejto zmluvy,
5. potvrdzuje a zodpovedá za to, že dodávateľ a rovnako všetci jeho subdodávatelia disponujú a za podmienok tejto zmluvy sa preukážu všetkými licenciami, osvedčeniami, povoleniami a živnostenskými oprávneniami potrebnými pre vykonávanie všetkých prác a dodávok pri realizácii diela v súlade s touto zmluvou. Pre vylúčenie pochybností sa subdodávateľom rozumie výlučne právnická alebo fyzická osoba, s ktorou dodávateľ v priamom rade alebo prostredníctvom ďalších osôb uzavrel zmluvu na realizáciu časti prác alebo dodávok potrebných na realizáciu predmetu zmluvy – zhotovenie Diela. Táto osoba je povinná aj fyzicky realizovať tieto časti prác alebo dodávok, za čo zodpovedá objednávateľovi dodávateľ. Pri realizácii diela prostredníctvom subdodávateľov zodpovedá dodávateľ tak, ako keby dielo, resp. jeho časť realizoval sám.
	1. Dodávateľ berie na vedomie, že dielo podľa tejto zmluvy bude realizované za súčasnej nepretržitej prevádzky zdravotníckeho zariadenia, v ktorom sa nachádza miesto plnenia, čomu sú prispôsobené aj podmienky zhotovenia diela uvedené v tejto zmluve. Dodávateľ zároveň tiež berie na vedomie skutočnosť, že v priebehu realizácia diela podľa zmluvy môže dôjsť k obmedzeniam dodávateľa pri uskutočňovaní diela, a to v prípade značného zhoršenia epidemickej situácie súvisiacej s pandémiou ochorenia COVID-19.

**Článok 3**

**Predmet zmluvy**

* 1. Predmetom tejto zmluvy je zhotovenie diela: **„Rekonštrukcia nemocnice Galanta – Urgentný príjem – zmena dokončenej stavby“** *(ďalej len „Dielo“)* v špecifikácii a v rozsahu prác a dodávok podľa cenovej ponuky dodávateľa zo dňa .........................., ako aj v súlade s podmienkami tejto zmluvy vrátane jej príloh.
	2. Miestom zhotovenia Diela sú objekty a priestory v Nemocnici s poliklinikou Sv. Lukáša Galanta, a.s., ktorá sa nachádza na ulici Hodská 373/38, 924 22 Galanta, pričom presná špecifikácia miesta plnenia v rámci uvedenej nemocnice je predmetom projektovej dokumentácie (ďalej aj ako „Miesto plnenia“ alebo „Stavenisko“).

Objednávateľ je vlastníkom a/alebo oprávneným užívateľom objektov a priestorov, v ktorých bude dodávateľ realizovať Dielo.

* 1. Dodávateľ sa zaväzuje vo vlastnom mene a na vlastnú zodpovednosť riadne a včas zhotoviť a objednávateľovi odovzdať úplné a funkčné Dielo bez vád a nedorobkov a objednávateľ sa zaväzuje takéto úplné a funkčné Dielo prevziať a poskytnúť dodávateľovi nevyhnutnú súčinnosť, ktorú možno od neho rozumne a spravodlivo požadovať v súlade so zmluvou a zaväzuje sa uhradiť dodávateľovi cenu Diela v zmysle tejto zmluvy.
	2. Dielo bude realizované podľa spracovanej stavebno-technickej dokumentácie vzťahujúcej sa k Dielu bližšie špecifikovanej touto zmluvou. Dodávateľ je oprávnený použiť tieto podklady a dokumentáciu pre realizáciu Diela výhradne pre účely plnenia tejto zmluvy. Stavebno-technickou dokumentáciou k Dielu sa rozumie najmä/ale nie výlučne:
1. Projektová dokumentácia
2. Výkaz výmer
3. Stavebné povolenie
4. Iná dokumentácia spôsobilá pre ustanovenie podmienok plnenia Diela.
	1. Dodávateľ sa zaväzuje, že Dielo bude zhotovené v súlade so zmluvou, projektovou dokumentáciou k Dielu a výkazom výmer, (ďalej len „Projektová dokumentácia“ a „Výkaz výmer“), ďalej v súlade s pokynmi objednávateľa a/alebo ním splnomocneného zástupcu. Projektová dokumentácia tvorí nedeliteľnú súčasť tejto zmluvy ako Príloha č. 2 a Výkaz výmer tvorí nedeliteľnú súčasť tejto zmluvy ako Príloha č. 3.
	2. Realizácia Diela (resp. dotknutej časti Diela) bola príslušnými orgánmi verejnej správy povolená na základe stavebného povolenia *(ďalej len „Stavebné povolenie“)* alebo ohlásenia stavebných úprav.
	3. Dodávateľ na základe zmluvy zabezpečí realizáciu Diela v súlade s platnými právnymi predpismi Slovenskej republiky a s platnými technickými a technologickými normami.
	4. Dodávateľ potvrdzuje, že sa pred uzavretím tejto zmluvy riadne a s odbornou starostlivosťou oboznámil s Projektovou dokumentáciou a s podrobným Výkazom výmer.
	5. Dodávateľ súčasne prehlasuje a potvrdzuje, že
5. po posúdení všetkých podmienok a dostupnej dokumentácie je Dielo v zmysle Projektovej dokumentácie, Výkazu výmer a požiadaviek objednávateľa stavebno-technicky realizovateľné ako celok,
6. ku dňu uzavretia zmluvy mu je známe technické riešenie Diela ako celku, preštudoval si všetky zverejnené doklady a dokumentáciu k Dielu a má tak všetky potrebné údaje súvisiace s realizáciou Diela za ním stanovenú cenu Diela.

Predmetné vyhlásenie dodávateľ uskutočňuje s cieľom vylúčenia akýchkoľvek pochybností o úplnosti podkladových materiálov a vlastnej spôsobilosti k uskutočneniu Diela podľa tejto zmluvy.

* 1. Dodávateľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú podmienky kladené na stavebné materiály daného typu príslušnými všeobecne záväznými právnymi predpismi a technickými normami. Dodávateľ nepoužije žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, pokiaľ takáto zmena nebude najskôr písomne schválená technickým dozorom objednávateľa zápisom v stavebnom denníku v súlade s podmienkami dohodnutými v tejto zmluve. Pokiaľ na niektorú dodávku alebo jej časti neboli dohodnuté osobitné technické podmienky pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené Projektovou dokumentáciou a príslušnými právnymi normami.
	2. V prípade, ak dodávateľ v projektovej dokumentácii, resp. v ďalšej súvisiacej dokumentácii, preukáže dodržanie požadovaných dielčích technických parametrov výrobkov/produktov/zariadení a pod. (ďalej len „produkty“) a objednávateľ pri následných kontrolných meraniach produktov preukázateľne zistí, že neboli dosiahnuté dodávateľom uvedené a platnými právnymi predpismi stanovené minimálne hodnoty (normy) kontrolovaných produktov pre daný účel, je dodávateľ povinný po preukázaní uvedených nedostatkov zo strany objednávateľa, zistené nedostatky bez zbytočného odkladu odstrániť a to formou výmeny nevyhovujúcich produktov za produkty spĺňajúce požadované hodnoty (normy). Ak dodávateľ takýmto konaním spôsobí objednávateľovi škodu, je povinný ju nahradiť v plnej výške.

**Článok 4**

**Podmienky prevzatia Staveniska a termín realizácie Diela**

* 1. Zmluvné strany sa dohodli, že vykonanie Diela bude dodávateľ realizovať na základe časového harmonogramu postupov stavebných prác *(ďalej len „Časový harmonogram“)* spracovaného za podmienok podľa tejto zmluvy dodávateľom; v súlade s ním dodávateľ riadne vykoná a odovzdá Dielo objednávateľovi. Časový harmonogram sa začína odo dňa prevzatia Staveniska podľa bodu 4.3 tohto článku zmluvy a končí sa dňom odovzdania a prevzatia ukončeného Diela. Pre vylúčenie pochybností sa má za to, že všetky taxatívne stanovené/dojednané lehoty podľa tejto zmluvy, ktoré sú pre plnenie/splnenie povinnosti zo strany dodávateľa alebo sú pre úkon akceptácie a/alebo potvrdenia a/alebo rozhodnutia zo strany objednávateľa ustanovené/dojednané touto zmluvou, sú súčasťou Časového harmonogramu a v maximálnej dĺžke plynutia času započítané do Časového harmonogramu predloženého dodávateľom a o tieto sa Časový harmonogram nemôže predlžovať.
	2. Dodávateľ je povinný zhotoviť Dielo podľa:
1. oceneného Výkazu výmer doplnenom dodávateľom o všetky ceny jednotlivých položiek uvedených vo Výkaze výmer na základe podkladov poskytnutých objednávateľom,
2. harmonogramu spracovaného po jednotlivých pracovných činnostiach vrátane grafického znázornenia vzájomných väzieb a kritickej cesty projektu (Ganttov diagram a metóda kritickej cesty), za časovú jednotku kalendárny týždeň. Dodávateľ je povinný harmonogram výstavby pravidelne aktualizovať na mesačnej báze a predložiť ho na schválenie oprávnenému zástupcovi objednávateľa (manažér prevádzky, stavebný dozor) vždy v posledný kontrolný deň stavby v mesiaci pre nasledujúci mesiac,
3. podrobného finančného harmonogramu zhotovenia Diela za časovú jednotku jeden mesiac.
	1. Dodávateľ je povinný prevziať Stavenisko od objednávateľa najneskôr **do štrnástich (14) kalendárnych dní** odo dňa písomného (resp. e-mailového) doručenia "Výzvy na prevzatie Staveniska", ktorá bude dodávateľovi zaslaná objednávateľom. O odovzdaní a prevzatí Staveniska spíšu Zmluvné strany zápisnicu, podpísanú oprávnenými zástupcami oboch zmluvných strán. Dodávateľ je povinný prevziať Stavenisko aj v prípade, ak je možné začať vykonávať práce čo i len na časti Diela. Momentom odovzdania Staveniska zodpovedá za Stavenisko dodávateľ.

Vzhľadom na nevyhnutnú potrebu zabezpečenia plynulej a nepretržitej prevádzky zdravotníckeho zariadenia, v ktorom sa Stavenisko nachádza, si objednávateľ vyhradzuje právo počas realizácie Diela obmedziť dodávateľovi, príp. jeho subdodávateľom na nevyhnutne potrebný čas prístup k niektorým častiam Staveniska. Táto skutočnosť bude následne v prípade potreby zohľadnená aj v Časovom harmonograme postupom podľa bodu 4.1 tohto článku zmluvy.

* 1. Dodávateľ je povinný začať s výkonom stavebných prác na zhotovenie Diela najneskôr do siedmich (7) kalendárnych dní odo dňa prevzatia Staveniska, pokiaľ si objednávateľ s dodávateľom písomne nedohodnú iný termín začatia prác najmä nie však výlučne prostredníctvom časového harmonogramu podľa bodu 4.3 tohto článku zmluvy.
	2. Dodávateľ je do siedmich (7) kalendárnych dní po odovzdaní Staveniska, najneskôr v deň začatia stavebných prác povinný zabezpečiť, aby na Stavenisku boli riadne inštalované meracie zariadenia na spotrebu energií a vody, ktoré spĺňajú podmienky v zmysle platnej legislatívy.
	3. Dodávateľ je povinný Stavenisko označiť na vlastné náklady a v súlade so všeobecne záväznými právnymi predpismi a tiež ho zabezpečiť tak, aby počas obdobia realizácie Diela na stavbe nedošlo k poškodeniu života, zdravia a majetku objednávateľa a/alebo tretích osôb. Všetky práce na Stavenisku je dodávateľ povinný realizovať tak, aby nedošlo k ohrozeniu plynulej prevádzky zdravotníckeho zariadenia, k ohrozeniu života a zdravia osôb pohybujúcich sa v zdravotníckom zariadení (v ktorom sa Stavenisko nachádza) alebo v jeho okolí, ani k ohrozeniu majetku. Dodávateľ nesmie svojou činnosťou poškodiť alebo zničiť žiadne časti už existujúcich konštrukcií alebo zariadení a vybavenia, ktoré sa nachádzajú v priestoroch objednávateľa; v prípade ich zničenia alebo poškodenia je dodávateľ povinný uviesť ich bez zbytočného odkladu a na vlastné náklady do pôvodného stavu.

Dodávateľ nie je oprávnený bez predchádzajúceho písomného súhlasu objednávateľa umiestňovať na Stavenisku, na zariadeniach nachádzajúcich sa na Stavenisku a ani na oplotení Staveniska akékoľvek reklamy a/alebo iné pútače. Dodávateľ je oprávnený umiestniť na Stavenisku svoje logo s rozmermi vopred odsúhlasenými objednávateľom.

* 1. Ak je to relevantné a dodávateľ preberá v rámci realizácie jednotlivých samostatných častí Diela viac ako jedno (1) Stavenisko, vzťahujú sa ustanovenia tohto článku, ako aj ustanovenia ostatných článkov tejto zmluvy o Stavenisku na všetky preberané Staveniská.
	2. Dodávateľ najneskôr ku dňu prevzatia Staveniska predloží objednávateľovi kontrolný a skúšobný plán stavby v zmysle zákona § 13 zákona č. 254/1998 Z. z. o verejných prácach v znení neskorších predpisov.

**Článok 5**

**Cena Diela a platobné podmienky**

5.1 Cena Diela je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov nasledovne:

 Cena bez DPH ................ EUR

 DPH ................ EUR

 Cena celkom vrátane DPH ................ EUR

 slovom: ...................... eur a .............. eurocentov vrátane DPH.

5.2 Dodávateľ pred podpisom zmluvy zvážil a odborne posúdil všetky riziká spojené s realizáciou Diela, zobral do úvahy rozsah potrebných materiálov, prác, služieb a iných činností potrebných k úplnému zhotoveniu a odovzdaniu Diela ako celku v zmysle tejto zmluvy a zahrnul ich do ceny Diela. Cena Diela zahŕňa všetky a akékoľvek náklady, ktoré dodávateľovi a/alebo jeho subdodávateľom vzniknú pri realizácii Diela alebo v súvislosti s realizáciou Diela. V cene Diela sú rovnako zahrnuté všetky práce, výkony a dodávky, ktoré patria k úplnému zhotoveniu a odovzdaniu Diela v zmysle tejto zmluvy. Dodávateľ nemá nad rámec dohodnutej ceny Diela právo na náhradu ďalších nákladov, a to najmä na:

1. všetky materiálové, dopravné a vedľajšie materiálové náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác, náklady na bezpečnosť majetku a nákladov na dočasné napojenie elektriny, vody a kanalizácie, telefónneho a iného dočasného spojenia výlučne pre účely zhotovovania Diela, (ktoré zriadi a odstráni dodávateľ) a to vrátane nákladov na ich prevádzku výlučne na účely zhotovovania Diela, náklady na zabezpečenie bezpečnosti a ochrany zdravia pri práci podľa príslušných predpisov (BOZP);
2. náklady na vyloženie, skladovanie materiálov;
3. náklady na zhotovenie a údržbu informačnej tabule po dobu odo dňa prevzatia Staveniska v súlade so zmluvou až do dokončenia Diela a jej následnú likvidáciu. Informačná tabuľa bude mať rozmer 1,5m x 1,5m a bude obsahovať text s názvom stavby, obchodné meno objednávateľa, meno projektanta, obchodné meno dodávateľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi;
4. všetky mzdové a vedľajšie mzdové náklady dodávateľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdaje výlučne na strane dodávateľa a jeho subdodávateľov;
5. náklady na všetky bezpečnostné opatrenia do doby prevzatia dokončeného Diela objednávateľom, náklady na zabezpečenie dokladovej časti v dvoch vyhotoveniach v slovenskom jazyku, a to konkrétne v prípade zmien Diela projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, doklady o vykonaní tlakových a tesnostných skúšok, návody na obsluhu a údržbu technologických zariadení, návody na údržbu a použitie výplňových konštrukcií, doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú;
6. náklady spojené s poskytnutím záruky na realizované Dielo;
7. vypratanie Staveniska a odvoz stavebného odpadu a sute, prípadné náklady na geodetické vytýčenie pre účely vytyčovania realizácie Diela a porealizačné geodetické zameranie stavby Diela;
8. náklady na poistenie Diela;
9. náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;
10. náklady na vykonanie všetkých potrebných skúšok k realizácií, prevádzke a odovzdaniu Diela;
11. náklady na dodávku vody, elektrickej energie, plynu a pod. na Stavenisku;
12. náklady na ochranu a stráženie Staveniska,
13. náklady na výkonovú bankovú záruku počas realizácie Diela a bankovú záruku garantujúcu kvalitu Diela počas plynutia záručnej lehoty;
14. náklady na zriadenie ochranného koridoru pre chodcov a náklady na zriadenie zariadenia Staveniska a jeho likvidáciu;
15. náklady na akékoľvek vedľajšie rozpočtové náklady (najmä/ale nie výlučne mimo Stavenisková doprava, územné vplyvy, prevádzkové vplyvy);
16. náklady na projekt dočasného dopravného značenia, ak bude potrebný pre realizáciu Diela alebo jeho časti a náklady na zriadenie mobilných chemických suchých WC;
17. osadenie statických terčov pre kontrolu statickej stability susedných objektov, ak tak pri uskutočnení Diela určia projektant a/alebo stavebný dozor a/alebo technický dozor;
18. vytýčenie všetkých existujúcich podzemných inžinierskych sietí, v rozsahu podľa ich aktuálneho zakreslenia, ktoré poskytne objednávateľ dodávateľovi najneskoršie pri odovzdaní Staveniska;
19. náklady za dočasné zábery a rozkopávky verejných priestranstiev (chodníky, komunikácie);
20. náklady na pravidelné čistenie komunikácií, ak došlo k ich znečisteniu stavebnými a/alebo dopravnými mechanizmami dodávateľa a/alebo subdodávateľov pri zhotovovaní Diela a náklady na prípadné proti prašné opatrenia;
21. akékoľvek náklady na školenia a zaučenie prevádzkového technika (technikov) počas kompletizačných prác technológie a príprav na skúšky;
22. náklady spojené s prípadným prenájmom nehnuteľností potrebných na zriadenie Staveniska;
23. náklady spojené s požadovaným stiahnutím, uložením a vrátením ornice na Stavenisko;
24. akékoľvek iné náklady, ktoré vzniknú dodávateľovi pri realizácii Diela podľa zmluvy.
	1. Dodávateľ vyhlasuje, potvrdzuje a zaručuje, že dodávateľom predložená cenová kalkulácia – cena Diela je úplná, maximálna a záväzná, a to s odkazom na uplatnenie bodu 3.8 a 3.9 tejto zmluvy, teda aj v prípade vzniku potreby takých činností, ktoré sú potrebné pre technické riešenie a uskutočnenie Diela ako celku. Dodávateľ v tejto súvislosti prehlasuje, že ním ponúknutá cena Diela bola tvorená tak, že zohľadnila všetky pravidlá pre tvorbu ceny podľa rozpočtu, ktorý je úplný a záväzný. V prípade sporu sa má za to, že dodávateľ získal všetky informácie a v ponúknutej pevnej cene Diela ich zohľadnil. Dodávateľ sa nemôže dovolávať zvýšenia ceny najmä/nie výlučne z dôvodu, že mu neboli známe alebo poskytnuté všetky potrebné informácie a podklady a súhlasí s prevzatím úplnej zodpovednosti za riadne a včasné dokončenie Diela za ním ponúknutú cenu Diela, s výnimkou aplikácie článku 7 tejto zmluvy. Zmluvné strany sa dohodli, že v prípade ak sa niektoré práce podľa Výkazu výmer nevykonajú alebo vykonajú v menšom rozsahu, dodávateľ tieto nevykonané práce nebude objednávateľovi fakturovať.
	2. Zmluvné strany sa dohodli, že dodávateľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. Zmluvné strany sa tiež dohodli, že dodávateľ nie je oprávnený jednostranne započítať akúkoľvek svoju pohľadávku voči pohľadávke objednávateľa.
	3. Zmluvné strany sa dohodli, že objednávateľ uhradí cenu Diela na základe mesačných faktúr, vystavených dodávateľom vždy po ukončení kalendárneho mesiaca na základe reálne vykonaných a objednávateľom prevzatých prác uskutočnených v danom kalendárnom mesiaci, pričom podkladom pre každú vystavenú faktúru budú súpisy vykonaných prác za príslušný kalendárny mesiac, potvrdený oboma zmluvnými stranami v súlade s bodom 5.6 tohto článku.
	4. Podmienky fakturácie:
25. dodávateľ je oprávnený fakturovať iba skutočne vykonané práce
26. faktúra musí byť dokladovaná všetkými súpismi vykonaných prác, ktoré budú odsúhlasené oboma zmluvnými stranami priebežne počas doby realizácie Diela, a to vždy za každý kalendárny mesiac plnenia v súlade s týmto bodom zmluvy,
27. súpis vykonaných prác za príslušný kalendárny mesiac je dodávateľ povinný predkladať objednávateľovi najneskôr do 5.-teho dňa nasledujúceho kalendárneho mesiaca. K súpisu vykonaných prác za príslušný kalendárny mesiac bude vždy priložený zisťovací protokol. Objednávateľ sa musí do desiatich (10) pracovných dní odo dňa doručenia súpisu vykonaných prác vyjadriť k predloženému súpisu vykonaných prác (ďalej len *„Súpis vykonaných prác*“).
28. v prípade, ak objednávateľ preukáže, že sa z objektívnych príčin nemohol k Súpisu vykonaných prác vo vyššie uvedenej lehote vyjadriť, námietky, ktoré by mohol uplatniť voči Súpisu vykonaných prác mu zostávajú zachované,
29. všetky Súpisy vykonaných prác predložené dodávateľom, musia byť členené podľa položiek, množstva a zoznamu prác,
30. v prípade, že faktúra bude vystavená bez predloženia Súpisov vykonaných prác a/alebo vo výške nad rámec Súpisov vykonaných prác a/alebo nad rámec skutočného rozsahu vykonaných prác a/alebo v rozdielnej výške súm jednotkových položiek prác a dodávok ako uvedených vo Výkaze výmer, a to aj titulom neúmyselného konania/omylu v konaní dodávateľa, nie je faktúra spôsobilá na jej úhradu (vylúčenie omeškania s úhradou ceny Diela na strane objednávateľa) a objednávateľ je oprávnený v takom prípade vrátiť dodávateľovi predmetnú faktúru dodávateľovi na prepracovanie, príp. doplnenie, pričom nová lehota splatnosti faktúry začne plynúť až doručením bezchybnej a úplnej faktúry a súpisov vykonaných prác;
31. faktúra vrátane Súpisu vykonaných prác ako jej neoddeliteľnej prílohy musí spĺňať všetky riadne náležitosti daňového dokladu a musí byť vystavená tak, aby bolo možné vykonať jej vecnú a finančnú kontrolu. Vo faktúre musia byť uvedené informácie súvisiace so spolufinancovaním Diela podľa Článku 21, bodu 21.1 tejto zmluvy, ktoré objednávateľ oznámi dodávateľovi. Lehota splatnosti faktúry je šesťdesiat (60) kalendárnych dní odo dňa jej doručenia objednávateľovi.
32. Dodávateľ je vlastníkom zabudovaných a faktúrovaných materiálov a tovarov (tj. všetky faktúrované tovary a materiály sú zbavené práv tretích strán).
	1. Pre účely tohto článku zmluvy sa faktúra dodávateľa považuje za zaplatenú okamihom odpísania príslušnej (oprávnenej) peňažnej sumy z účtu objednávateľa v prospech bankového účtu dodávateľa.
	2. Dodávateľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom a prípadne požadovať od dodávateľa tiež preukázanie danej skutočnosti. V prípade ak dodávateľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie objednávateľa nevydá potvrdenie o danej skutočnosti a/alebo uvedenú skutočnosť nepreukáže, je objednávateľ oprávnený pozastaviť úhradu faktúry vystavenej dodávateľom, a to až do doby úhrady splatných záväzkov voči subdodávateľom zo strany dodávateľa, alebo je objednávateľ oprávnený postupovať podľa Článku 9, bodu 9.6 tejto zmluvy. Pozastavenie platby zo strany objednávateľa v súlade s týmto bodom zmluvy sa nepovažuje za porušenie zmluvy a objednávateľ sa nedostáva do akéhokoľvek omeškania.
	3. Z dôvodu zníženia administratívnej náročnosti sa zmluvné strany dohodli na elektronickej fakturácii, t.j. na vydaní a prijatí faktúr v elektronickom formáte (pričom e-faktúra musí byť exportovaná do formátu .pdf v účtovnom systéme dodávateľa, nie prostredníctvom reprografických zariadení, môže byť aj s elektronickým podpisom). Emailový kontakt objednávateľa pre účely fakturácie: fakturacia.GA@svetzdravia.com.
	4. Pokiaľ dodávateľ, vzhľadom na používané technické a technologické prostriedky, nie je spôsobilý elektronickej fakturácie podľa tohto článku, je povinný zaslať faktúru vystavenú na objednávateľa na korešpondenčnú adresu: Svet zdravia, a.s., Trade Center, ul. Trieda SNP 395/37, 040 11 Košice.
	5. Doložka o zákonnej povinnosti prenesenia daňovej povinnosť v prípade, ak je dodávateľ platcom DPH:

Pre postup zmluvných strán pri uplatnení platobných podmienok a úhrade ceny plnenia alebo jej časti podľa tejto zmluvy sa uplatňuje prenos daňovej povinnosti z dodávateľa (poskytovateľa zdaniteľného plnenia) na objednávateľa (príjemcu zdaniteľného plnenia) v zmysle v zmysle § 69 ods. 12 písm. j ) zákona č. 222/2004 Z.z. o dani z pridanej hodnoty v platnom znení. Dodávateľ je povinný vystaviť faktúru podľa tejto zmluvy na sumu bez DPH s doložkou *„Uplatňuje sa prenesenie daňovej povinnosti na objednávateľa* v *zmysle § 69 ods. 12 písm. j)zákona č. 222/2004 Z.z. o dani z pridanej hodnoty* v *platnom znení.“*

* 1. Zmluvné strany sa dohodli, že všetky platby realizované v súvislosti s touto zmluvou budú uskutočňované bezhotovostným platobným prevodom peňažných prostriedkov na účet dotknutej zmluvnej strany uvedený vo faktúre, resp. v tejto zmluve.

**Článok 6**

**Bankové záruky**

* 1. Dodávateľ je povinný najneskôr ku dňu uzatvorenia (podpisu) zmluvy odovzdať objednávateľovi „Bankovú záruku za riadne vykonanie Diela“ na zabezpečenie riadneho plnenia/splnenia Diela, a to pre prípad, že dodávateľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej v tomto bode len „*výkonová* *banková záruka*“). Banková záruka bude dodávateľom vystavená v prospech objednávateľa „bez výhrad“, bude vystavená bankou podľa zákona č. 483/2001 Z.z. o bankách v platnom znení, bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10% z ceny Diela bez DPH, ak nárok na jej vyplatenie vznikol v súvislosti s realizáciou Diela v období od okamihu prevzatia Staveniska až do uplynutia štyroch (4) mesiacov od podpisu Preberacieho protokolu. Objednávateľ je oprávnený použiť bankovú záruku alebo jej časť v prípade, ak dodávateľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany dodávateľa, po zdokladovaní ich preukázateľnosti a vopred písomnom upozornení dodávateľa, ktorý si svoj záväzok nesplní ani v primeranej lehote na nápravu. V prípade využitia bankovej záruky alebo jej časti objednávateľom, bude dodávateľ bez zbytočného odkladu povinný doplniť bankovú záruku do plnej výšky, t.j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho ukončenia zmluvy sa banková záruka vráti dodávateľovi do 30 dní po odovzdaní a prevzatí ukončeného Diela a predložení čestného prehlásenia dodávateľa, že všetky jeho splatné peňažné záväzky voči všetkým jeho subdodávateľom sú uhradené v plnom rozsahu, nie však neskôr ako uplynutím stodvadsiatich (120) dní po odovzdaní a prevzatí ukončeného Diela.
	2. Dodávateľ je povinný najneskôr ku dňu podpísania Preberacieho protokolu odovzdať objednávateľovi záručnú listinu – doklad preukazujúci poskytnutie bankovej záruky, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči dodávateľovi z titulu zodpovednosti dodávateľa za vady Diela podľa tejto zmluvy alebo v súvislosti s ňou a to vo výške 5% z ceny Diela (bez DPH); plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z bankovej záruky) (ďalej len “*garančná banková záruka*“). O uplatnení si nároku na plnenie z garančnej bankovej záruky voči banke objednávateľ dodávateľa bezodkladne informuje.
	3. Garančná banková záruka musí trvať po celú záručnú dobu podľa Článku 13, bodu 13.3 tejto zmluvy (60 mesiacov) plus pätnásť (15) dní a nesmie byť po uvedenú dobu odvolateľná. Dodávateľje povinný do tridsiatich (30) dní po každom čerpaní garančnej bankovej záruky objednávateľom doplniť garančnú bankovúzáruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):
1. rozšírenie garančnej bankovej záruky na jej pôvodnú výšku, alebo
2. zriadenie novej garančnej bankovej záruky,

pričom dodávateľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.

6.4 Dodávateľ je povinný zabezpečiť, aby banka predĺžila platnosť garančnej bankovej záruky v prípade predĺženia záručnej doby, spôsobeného  neplnením záväzkov dodávateľa  voči objednávateľovi vyplývajúcich zo zmluvy a to na celú dobu trvania predĺženej záručnej doby.

**Článok 7**

**Naviac Práce**

7.1 Naviac práce predstavujú práce nad rámec dojednaný v zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Projektovej dokumentácii a/alebo vo Výkaze výmer, pričom prednosť pri identifikovaní naviac prác ma výkresová časť Projektovej dokumentácie pred Výkazom výmer. Zistené a identifikované naviac práce, ktoré sa nenachádzajú vo výkresovej časti Projektovej dokumentácii a/alebo vo Výkaze výmer, bude dodávateľ oceňovať nasledovne:

 a) pri položkách naviac prác, ktoré sa vyskytnú vo Výkaze výmer podľa Prílohy č. 3 tejto zmluvy, bude dodávateľ používať ceny z tohto Výkazu výmer podľa Prílohy č.3 k tejto zmluve,

 b) pri položkách naviac prác, ktoré sa vo Výkaze výmer podľa Prílohy č. 3 tejto zmluvy nevyskytovali, predloží dodávateľ osobitnú kalkuláciu ceny vyplývajúcu z aktuálne platných cenových hladín stavebných prác, materiálov a výrobkov určených v cenníkovej databáze CENEKON, príp. v inej obdobnej cenníkovej databáze stavebných prác, materiálov a výrobkov,

 c) pri položkách naviac prác, ktorých cenu nemožno určiť postupom podľa písm. a) alebo písm. b) tohto bodu 7.1 zmluvy, predloží dodávateľ osobitnú kalkuláciu ceny, ktorá bude zohľadňovať obvykle uplatňované ceny v čase realizácie Diela na relevantnom trhu v rámci krajín EÚ.

* 1. Naviac práce je možné vykonávať iba na základe postupov upravených všeobecne záväznými právnymi predpismi, ktorými sú najmä/nie výlučne Zákon o verejnom obstarávaní a súčasne tak na základe predchádzajúceho písomného súhlasu objednávateľa, ktorý bude vydaný na základe predloženej písomnej ponuky dodávateľa. Súčasťou ponuky dodávateľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Súhlas objednávateľa s vykonávaním naviac prác podľa tohto článku zmluvy môže byť daný (i) podpísaným zápisom oprávneného zástupcu objednávateľa do stavebného denníka alebo (ii) písomnou objednávkou objednávateľa alebo (iii) uzatvorením Dodatku k zmluve. Bez niektorej z vyššie uvedených foriem akceptácie zo strany objednávateľa nie je dodávateľ oprávnený naviac práce vykonať. Potreba Naviac Prác musí byť v deň ich zistenia oznámená stavebnému dozoru.
	2. Naviac práce (odsúhlasené objednávateľom postupom podľa bodu 7.2 tohto článku zmluvy) budú v každom jednotlivom prípade ich realizácie fakturované dodávateľom samostatne, a to jednorazovo po ich ukončení v celom rozsahu bez vád a nedorobkov. Faktúru za naviac práce vo výške určenej v zmysle bodu 7.1 tohto článku zmluvy je dodávateľ oprávnený vystaviť až po ich vykonaní v celom rozsahu, pričom podmienky fakturácie v súlade so znením čl. 5 tejto zmluvy zostávajú zachované.
	3. Na naviac práce po ich schválení uzavrú zmluvné strany dodatok k zmluve podľa aktuálne platných pravidiel uvedených v Systéme EŠIF a podmienok uvedených v Zmluve o poskytnutí nenávratného finančného príspevku (ďalej len „Zmluva o NFP“) a Všeobecných zmluvných podmienok, na ktoré Zmluva o NFP odkazuje. V prípade, ak Naviac práce požadované objednávateľom majú zásadný vplyv na termíny uvedené v Časovom harmonograme, pričom zásadným vplyvom sa rozumie potreba na ich zrealizovanie viac ako päť (5) pracovných dní, zmluvné strany pristúpia k posunutiu termínu ukončenia Diela o počet dní potrebných na zrealizovanie vzniknutých naviac prác.

**Článok 8**

**Osobitné/odborné podmienky realizácie Diela a podmienky odbornej spôsobilosti**

* 1. Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie Diela, najmä vzhľadom na ich možný vplyv na výšku ceny Diela.
	2. Objednávateľ je oprávnený nechať sa zastupovať technickým dozorom, konzultantskou spoločnosťou alebo generálnym projektantom. Rozsah práv a povinností každého zástupcu objednávateľa bude presne vymedzený v písomnom plnomocenstve. V súlade s uvedeným môže objednávateľ splnomocniť tretiu osobu na výkon ktoréhokoľvek zo svojich práv a povinností a môže toto plnomocenstvo kedykoľvek odvolať. Splnomocnenie tretej osoby alebo odvolanie plnomocenstva bude vykonané v písomnej forme a voči dodávateľovi nadobudne účinnosť po doručení dodávateľovi spôsobom uvedeným v tejto zmluve. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s udeleným plnomocenstvom a v jeho rozsahu má rovnaký účinok, ako by ho uskutočnil objednávateľ sám.
	3. Dodávateľ sa zaväzuje určiť v súlade so zmluvou osobu stavbyvedúceho a jeho zástupcu (v prípade, ak je to relevantné). Stavbyvedúci a jeho zástupca musia byť bezúhonní a musia svojimi odbornými a profesionálnymi znalosťami a dĺžkou praxe zaručovať riadne a včasné splnenie povinností dodávateľa. Stavbyvedúci je povinný byť nepretržite prítomný na Stavenisku počas celej doby výkonu prác (realizácie Diela). V prípade neprítomnosti stavbyvedúceho musí byť na Stavenisku prítomný zástupca stavbyvedúceho. Dodávateľ sa zaväzuje v prípade neplnenia povinností stavbyvedúceho na základe odôvodneného písomného oznámenia objednávateľa ho nahradiť bezodkladne inou osobou. Dodávateľ pre účel preukázania požadovaných znalostí stavbyvedúceho a jeho zástupcu predloží poverenej osobe objednávateľa (manažér prevádzky, stavebný dozor v zmysle Prílohy č. 5 tejto zmluvy) najneskôr ku dňu prevzatia Staveniska v prípade stavbyvedúceho a najneskôr ku dňu nástupu na Stavenisko v prípade zástupcu:
1. identifikačné údaje osoby s odbornou spôsobilosťou na výkon činnosti stavbyvedúceho a jeho zástupcu pre požadované odborné zameranie/kategóriu: pozemné stavby;
2. fotokópiu dokladov preukazujúcich odbornú spôsobilosť stavbyvedúceho a jeho zástupcu – osvedčenia s odborným zameraním pozemné stavby alebo ekvivalentu podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení;
3. doklady preukazujúce dĺžku odbornej praxe osoby stavbyvedúceho a jeho zástupcu v rozsahu minimálne 5 rokov v požadovanom odbore (dodávateľ u stavbyvedúceho a jeho zástupcu preukáže životopisom);
4. vyhlásenie stavbyvedúceho, že bude k dispozícii dodávateľovi na plnenie predmetu zákazky, a to po celú dobu realizácie Diela.

8.4 Dodávateľ je povinný oznámiť objednávateľovi osobu zástupcu stavbyvedúceho bezodkladne po tom, čo sa dozvedel o potrebe zastúpiť stavbyvedúceho na Stavenisku, najneskôr však v deň nástupu na Stavenisko, a zároveň predložiť poverenej osobe objednávateľa (manažér prevádzky, stavebný dozor) neoverené fotokópie dokladov preukazujúcich jeho odborné a profesionálne znalosti a dĺžku praxe v zmysle odsekov (i) až (iv) tohto bodu.

 Objednávateľ k dátumu podpisu tejto zmluvy doplní meno a kontaktné údaje zodpovedného manažéra prevádzky a osoby vykonávajúcej stavebný dozor objednávateľa do Prílohy č. 5, ktorá tvorí nedeliteľnú súčasť tejto zmluvy.

8.5 V prípade, ak objednávateľ organizuje koordinačné porady a kontrolné dni, je dodávateľ povinný sa týchto zúčastniť, a to prostredníctvom stavbyvedúceho, prípadne ďalších splnomocnených zástupcov dodávateľa. Miesto a termín konania koordinačných porád a kontrolných dní je objednávateľ povinný oznámiť dodávateľovi písomne, najmenej dva (2) pracovné dni vopred, pokiaľ sa zmluvné strany nedohodnú inak.

V rámci kontrolných dní je objednávateľ oprávnený vykonávať priebežnú kontrolu realizácie Diela aj nad rámec kontrol stavebného denníka (najmä, nie však výlučne či je Dielo realizované v súlade s projektovou dokumentáciou, právnymi predpismi a technickými normami a pod.), k čomu je dodávateľ povinný poskytnúť svoju súčinnosť. Dodávateľ vykoná neodkladné opatrenia na odstránenie zistených závad a odchýlok od projektovej dokumentácie, príp. ďalšej dokumentácie nevyhnutnej pre realizáciu Diela, ktorá je súčasťou tejto zmluvy.

8.6 Do Stavebného denníka sa zapisujú všetky rozhodujúce skutočnosti týkajúce sa realizácie Diela najmä/nie výlučne uvedené denné skutočnosti: dátum a čas začatia stavebných prác, počet zamestnancov dodávateľa vrátane ich kvalifikácie nasadených na každej dennej pracovnej zmene, zoznam strojového vybavenia použitého na každej dennej pracovnej zmene, skutočne vykonané práce s uvedením výmery skutočne zrealizovaného rozsahu prác. Zástupca dodávateľa umožní prístup technickému dozoru objednávateľa k denným záznamom v stavebnom denníku na posúdenie a vyjadrenie zástupcovi objednávateľa najneskôr nasledujúci pracovný deň ráno, pričom v prípade zaznamenania udalosti vyžadujúcej okamžité riešenie je zástupca dodávateľa povinný bezodkladne oboznámiť aj technický dozor objednávateľa na stavbe. Zástupca objednávateľa je povinný najneskôr do troch (3) pracovných dní odo dňa vykonania záznamu v stavebnom denníku poznačiť v ňom svoj súhlas, prípadne nesúhlas, s obsahom predloženého denného záznamu a to aj s uvedením dôvodu nesúhlasu. V prípade, ak sa objednávateľ v stanovenej lehote k záznamu dodávateľa nevyjadrí, platí, že so záznamom súhlasí. Stavebný denník sa bude viesť do doby prevzatia Diela objednávateľom a v prípade zistenia vád alebo nedorobkov až do ich riadneho odstránenia zo strany dodávateľa. Stavebný denník musí byť na stavbe Diela trvalo prístupný objednávateľovi a/alebo zástupcovi objednávateľa. Zápisy do stavebného denníka budú oprávnené vykonávať nasledovné osoby, a to najmä:

1. Stavbyvedúci dodávateľa;
2. Technický a stavebný dozor objednávateľa a jeho poverený zástupca;
3. Projektant;
4. Geodet a kartograf Diela;
5. Štatutárne orgány oboch zmluvných strán;
6. Zástupcovia oprávnených osôb podľa tejto zmluvy;
7. Zástupcovia príslušných orgánov štátneho dozoru a štátneho stavebného dohľadu.
	1. Dodávateľ je povinný vopred písomne alebo zápisom v stavebnom denníku vyzvať objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená objednávateľovi najneskôr tri (3) pracovné dni vopred. Ak si dodávateľ túto svoju povinnosť nesplní, je povinný na žiadosť objednávateľa tieto práce odkryť a zakryť na svoje náklady. V prípade, ak sa objednávateľ alebo poverená osoba objednávateľa ku kontrole prác nedostaví, môže dodávateľ pokračovať v realizácii prác za súčasného vyhotovenia fotodokumentácie zakrývaných častí Diela, ktorá bude súčasťou preberacieho protokolu.
	2. Dodávateľ je povinný chrániť Dielo a stavbu, v ktorej sa Stavenisko nachádza počas jeho realizácie a zabezpečiť hotové časti Diela ochrannými prostriedkami tak, aby nedošlo k ich zničeniu, poškodeniu alebo znehodnoteniu do doby odovzdania Diela objednávateľovi. Nebezpečenstvo vzniku škody na Diele prejde na objednávateľa dňom prevzatia Diela na základe podpísaného Preberacieho protokolu.
	3. Dodávateľ je povinný predložiť navrhované materiály, výrobky, dielenskú a montážnu dokumentáciu vybraných častí dodávok na odsúhlasenie v dostatočnom časovom predstihu v zmysle technologických postupov (napr. technický list výrobku/materiálu, vzorky, dielenská dokumentácia vypracovaná odborne spôsobilou osobou). Dodávateľ predloží dokumenty a podklady na schválenie najneskôr sedem (7) pracovných dní pred ich zabudovaním. Ak do šiestich (6) pracovných dní neobdrží dodávateľ písomné stanovisko – schválenie objednávateľom, má sa za to, že s tým objednávateľ súhlasí a schvaľuje. Dodávateľ nie je oprávnený pri realizácii Diela použiť náhradné materiály a výrobky oproti predpokladaným v Projektovej dokumentácii bez predchádzajúceho písomného súhlasu objednávateľa alebo oprávnenej osoby objednávateľa. V prípade, ak dodávateľ použije materiály a výrobky bez ich predchádzajúceho predloženia objednávateľovi na schválenie, je povinný ich bez zbytočného odkladu demontovať/odstrániť a nahradiť objednávateľom schválenými materiálmi a výrobkami na vlastné náklady.
	4. Objednávateľ môže požiadať dodávateľa, aby bezodkladne odvolal z práce na Diele akúkoľvek osobu pracujúcu pre dodávateľa alebo jeho subdodávateľa, ktorá podľa odborne ustáleného názoru/stanoviska objednávateľa zneužíva svoju funkciu alebo je nespôsobilá alebo je nedbalá pri riadnom plnení svojich povinností, alebo ktorej prítomnosť na Stavenisku je považovaná objednávateľom za nežiaducu, a tejto osobe nebude bez súhlasu objednávateľa umožnený prístup na Stavenisko. Osoba takto odvolaná z práce na Diele bude dodávateľom bez zbytočného odkladu nahradená inou osobou na náklady dodávateľa.
	5. Objednávateľ alebo oprávnená osoba objednávateľa môže kedykoľvek vyzvať dodávateľa, aby bezodkladne, najneskôr do dvoch (2) pracovných dní odvolal zo Staveniska svojho subdodávateľa, ktorý podľa odborne ustáleného názoru/stanoviska objednávateľa (doloženého stanoviskom Projektanta a/alebo stavebného dozoru a/alebo technického dozoru a/alebo znalcom v danom obore a pod., v prípade potreby kombináciou oprávnených osôb) nevykonáva svoju prácu kvalitne, v súlade so stavebnotechnickou dokumentáciou k Dielu, v zmysle príslušných platných všeobecne záväzných právnych predpisov a/alebo technických noriem a/alebo v súlade s pokynmi objednávateľa. Dodávateľ je v takom prípade povinný takéhoto subdodávateľa bezodkladne, najneskôr do dvoch (2) pracovných dní odvolať zo Staveniska. Odvolaný subdodávateľ bude dodávateľom v prípade, že plnenie nevykoná sám bez zbytočného odkladu, najneskôr do desiatich (10) pracovných dní nahradený iným subdodávateľom na náklady dodávateľa. Odvolaním subdodávateľa zo Staveniska podľa tohto bodu nebudú zmenené termíny dokončenia Diela ani dohodnutá cena Diela.
	6. Objednávateľ môže preniesť ktorúkoľvek zo svojich povinností a právomoci na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a voči dodávateľovi nadobudne účinnosť po doručení dodávateľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ sám.
	7. Dodávateľ v plnom rozsahu zodpovedá za dodržiavanie právnych predpisov vzťahujúcich sa na bezpečnosť a ochranu zdravia pri práci a ochranu životného prostredia u svojich pracovníkov / iných osôb vykonávajúcich svoju činnosť pre dodávateľa / u pracovníkov svojich subdodávateľov / iných osôb vykonávajúcich svoju činnosť pre subdodávateľov Dodávateľa na Stavenisku a je povinný vykázať zo Staveniska osoby, ktoré odmietajú tieto podmienky dodržiavať alebo ich porušujú. Zároveň zabezpečí, aby všetci jeho pracovníci a pracovníci jeho subdodávateľov absolvovali právnymi predpismi ustanovené školenia alebo mali príslušné platné atesty a osvedčenia. Dodávateľ je povinný zabezpečiť svojim pracovníkom príslušné osobné pracovné pomôcky. Dodávateľ bude v prípade nehody, pracovného úrazu alebo inej podobnej udalosti postupovať v súlade so všeobecne záväznými právnymi predpismi. Zároveň okamžite upovedomí objednávateľa, resp. oprávnenú osobu objednávateľa, na Stavenisku najmä o (i) pracovných úrazoch, (ii) škodách na vybavení a strojoch na stavbe a Stavenisku, (iii) škodách na životnom prostredí a (iv) požiaroch.
	8. Dodávateľ sa zaväzuje, že u fyzických osôb prostredníctvom ktorých plní predmet tejto zmluvy neporuší zákaz nelegálneho zamestnávania podľa zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z.z. (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od dodávateľa v nevyhnutnom rozsahu doklady a informácie, prostredníctvom ktorých mu zhotoviteľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto doklady a informácie je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania.
	9. Dodávateľ zodpovedá za všetky pokuty a sankcie uložené objednávateľovi z dôvodu, že dodávateľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní.
	10. Dodávateľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany dodávateľa. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, dodávateľ uhradí objednávateľovi do 15 dní odo dňa doručenia písomnej výzvy zo strany objednávateľa.
	11. Objednávateľ, oprávnená osoba objednávateľa, resp. technický dozor objednávateľa je oprávnený dať pracovníkom dodávateľa / iným osobám vykonávajúcim svoju činnosť pre dodávateľa príkaz prerušiť práce, ak zodpovedný pracovník / iná osoba vykonávajúca svoju činnosť pre dodávateľa nie je dosiahnuteľná, alebo ak je ohrozená bezpečnosť vykonávaného Diela, život alebo zdravie osôb nachádzajúcich sa na Stavenisku, alebo ak hrozia iné vážne škody.
	12. Pre účely tohto ustanovenia sa rozumie:
8. „Nedostatkom“ odchýlka v kvalite, rozsahu alebo parametroch Diela alebo jeho časti, stanovených stavebno-technickou dokumentáciou, prípadne technickými normami požadovanými pre danú časť plnenia Diela
9. „Chybou“ nevhodná povaha vecí plynúca zo stavebno-technickej dokumentácie alebo pokynov prevzatých alebo daných k vykonaniu diela, ak dodávateľ mohol túto nevhodnosť zistiť pri vynaložení odbornej starostlivosti (najmä zistená chyba v projektovej dokumentácii).

Dodávateľ je povinný bez zbytočného odkladu, najneskôr však do troch (3) kalendárnych dní písomne informovať objednávateľa o vzniku akejkoľvek skutočnosti (Nedostatku), ktorá bráni alebo sťažuje realizáciu Diela, a ktorá by mohla mať vplyv na termíny Časového harmonogramu, prípadne na čiastkové termíny vykonania Diela vzájomne dohodnuté v súlade so zmluvou. Dodávateľ je tiež povinný bez zbytočného odkladu, najneskôr však do troch (3) kalendárnych dní upozorniť objednávateľa na chyby Projektovej dokumentácie a ostatných podkladov pre realizáciu Diela najneskôr do času, kedy má dôjsť k realizácii časti Diela, ktorej sa chybná a/alebo nepresná Projektová dokumentácia a/alebo iný podklad k zhotoveniu týka, takéto chyby odstrániť pre potreby riadneho a včasného vykonania Diela (Chyba). Dodávateľ v tejto súvislosti je oprávnený prerušiť výkon prác výlučne v časti Diela dotknutej Nedostatkom/Chybou, dodávateľ ale nie je oprávnený na zastavenie prác v častiach Diela nedotknutých Nedostatkom/Chybou a/alebo na celkové zastavenie prác na Diele, ktoré bude objednávateľom považované za podstatné porušenie zmluvy, pričom v častiach Diela nedotknutých Nedostatkom/Chybou je Dodávateľ povinný vykonávať práce podľa Časového harmonogramu. V prípade dokazovania oprávnenosti takéhoto postupu si objednávateľ môže obstarať odborné stanovisko projektanta alebo znalecký, resp. odborný posudok znalca v oblasti stavebníctva.

* 1. Ak hrozí, že dôjde zo strany dodávateľa k omeškaniu prác v termínoch definovaných v Časovom harmonograme, je dodávateľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenú odmenu.
	2. Dodávateľ je povinný pri výbere materiálov/tovarov/prístrojov/zariadení dodržať projektovou dokumentáciou stanovené minimálne požiadavky, ktoré majú vplyv na výšku celkovej spotreby primárnej energie budovy v zmysle projektového energetického hodnotenia, ktorý dodávateľovi poskytol objednávateľ ako súčasť súťažných podkladov vo verejnom obstarávaní podľa bodu 1.3. tejto zmluvy.

**Článok 9**

**Povinnosti zmluvných strán a Subdodávateľov**

* 1. Dodávateľ je povinný zhotoviť Dielo s odbornou starostlivosťou, vo vlastnom mene, na vlastnú zodpovednosť v zmluvne dohodnutom rozsahu, bez vád a nedorobkov brániacich užívaniu Diela, v súlade s touto zmluvou a jej prílohami, záväznými právnymi predpismi, technickými normami v termíne uvedenom v zmluve. Dodávateľ je povinný pri realizácii predmetu zmluvy riadiť sa taktiež dohodami zmluvných strán, rešpektovať a dodržiavať rozhodnutia a vyjadrenia dotknutých orgánov štátnej správy a samosprávy. Za škody vzniknuté objednávateľovi v dôsledku nedodržania povinností podľa tohto ustanovenia zodpovedá dodávateľ.
	2. Dodávateľ je oprávnený vykonávať práce v pracovných dňoch od 6:00 hod. do 18:00 hod. a v sobotu od 7:00 do 18:00 hod, ak sa zmluvné strany nedohodnú inak. Dohodnutú zmenu pracovných hodín objednávateľ potvrdí písomne formou zápisu v Stavebnom denníku, prípadne v zápise z kontrolného dňa. Objednávateľ si vzhľadom na neprerušenú prevádzku v susedných priestoroch vyhradzuje právo na nevyhnutne potrebný čas pozastaviť hlučné práce, práce spôsobujúce vibrácie ako aj akékoľvek ďalšie práce realizované dodávateľom, ktoré vzhľadom na svoju povahu môžu ohroziť život a/alebo zdravie pacientov.
	3. Dodávateľ vykonáva priebežnú kompletizáciu a kontrolu dokladov v súvislosti s dodávkami materiálu, konštrukcií a technológií. Dodávateľ je povinný vykonať alebo zaistiť overenie, rovnako ako zabezpečiť doklady o všetkých revíziách, meraniach a skúškach, ktoré dokladujú kvalitu a spôsobilosť častí technických zariadení, najmä z hľadiska požiadaviek hygienických, požiarnych a ochrany životného prostredia.
	4. Dodávateľ znáša nebezpečenstvo škody na zhotovovanom Diele, a to až do doby odovzdania Diela objednávateľovi na základe podpísaného Preberacieho protokolu.

9.5 Neoddeliteľnou súčasťou tejto zmluvy je Príloha č. 4 zoznam známych subdodávateľov dodávateľa s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba (meno, priezvisko, pozícia, tel. č., e-mail) – osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto zmluvou pre osobu subdodávateľa, ak také sú, (v) záväzné vyhlásenie dodávateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov.

Dodávateľ je povinný doručiť uvedené informácie / zoznam oprávnenej osobe objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba objednávateľa na základe dodávateľom predložených informácií / dokladov.

V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je dodávateľ povinný predložiť oprávnenej osobe objednávateľa do desiatich (10) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.

Dodávateľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi. Oprávnená osoba objednávateľa rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe budúceho subdodávateľa, overenia oprávnenosti realizovať príslušné plnenie podľa výpisu z obchodného / živnostenského registra, overenia zápisu v registri partnerov verejného sektora, ak má povinnosť navrhovaný subdodávateľ povinnosť zapísať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov. Podkladom pre prípadné rozhodnutie o nesúhlase s uzatvorením takejto zmluvy je zistenie rozporu predložených informácii podľa tohto bodu zmluvy so skutočnosťou. Objednávateľ oznámi dodávateľovi svoje rozhodnutie o súhlase alebo nesúhlase s uzatvorením zmluvy o subdodávke bezodkladne od doručenia žiadosti o udelenie tohto súhlasu. Dodávateľ v prípade využitia subdodávateľov je povinný dodať plnenie v lehotách uvedených v tejto zmluve.

Objednávateľ bude viesť evidenciu / zoznam odsúhlasených subdodávateľov dodávateľa v štruktúrovanej tabuľke s uvedením najmä identifikácie subdodávateľa, identifikácie príslušného plnenia, rozsah plnenia vyjadrený číselne, dátum požiadania o schválenie, dátum overenia splnenia zmluvných požiadaviek, dátum schválenia navrhovaného subdodávateľa, dátum ukončenia plnenia schváleného subdodávateľa a podpis a meno osoby, ktorá overila a schválila subdodávateľa. Oprávnená osoba, ktorú objednávateľ poveril vykonávať úkony podľa tohto bodu zmluvy (najmä úkony týkajúce sa overovania a schvaľovania navrhnutých subdodávateľov dodávateľa) v jeho mene:

* Ing. Marek Klimko, e-mail:marek.klimko@svet zdravia.com, tel.: 0905 544 691
* Ing. Rastislav Štofaňák, e-mail: rastislav.stofanak@gmail.com, tel.: 0907 716 973

Zmluvné strany sa výslovne dohodli, že zoznam známych subdodávateľov je prílohu tejto zmluvy a jeho doplnenie a zmena subdodávateľov podľa tohto bodu nie podstatná zmena zmluvných podmienok a nie je potrebné pre ňu uzatvárať samostatný dodatok k zmluve. To neplatí, ak ide o zmenu subdodávateľa, ktorého kapacity / zdroje dodávateľ využil pri preukazovaní splnenia podmienok účasti podľa § 34 ods. 3 Zákona o verejnom obstarávaní vo verejnom obstarávaní podľa bodu 1.1. tejto zmluvy. Takáto zmena musí byť riadne odôvodnená a uzatvorená písomným dodatkom k zmluve a dodávateľ berie na vedomie, že jeho uzatvorenie je podmienené schválením príslušným orgánom v zmysle pravidiel a lehôt vyplývajúcich zo zmluvy podľa bodu 1.3.

9.6 V prípade, že objednávateľ zistí, že dodávateľ neuhradil splatnú faktúru svojmu subdodávateľovi za plnenia týkajúce sa vykonávania Diela alebo v súvislosti s ním, o ktorej oprávnenosti vystavenia nemá objednávateľ dôvodné pochybnosti, je objednávateľ oprávnený:

9.6.1 dlžnú sumu namiesto dodávateľa subdodávateľovi uhradiť, ak o tom upovedomí dodávateľa najmenej desať (10) pracovných dní vopred. Ak dodávateľ do piatich (5) pracovných dní odo dňa upovedomenia objednávateľom podľa predchádzajúcej vety neuvedie odôvodnené námietky proti úhrade svojho záväzku voči subdodávateľovi alebo niektorej jeho časti, platí, že proti úhrade nenamieta. Námietky podľa predchádzajúcej vety môže dodávateľ odôvodniť len tým, že jeho peňažný záväzok voči subdodávateľovi nevznikol, je sporný alebo že už zanikol alebo že dôvodom omeškania dodávateľa s jeho plnením je omeškanie objednávateľa so splnením skôr splatných peňažných záväzkov podľa tejto zmluvy; musí tiež uviesť rozsah, v akom proti úhrade namieta, ak sa tieto dôvody vzťahujú len na časť jeho peňažného záväzku voči subdodávateľovi. Podanie uvedených námietok nebráni objednávateľovi v úhrade dlžnej sumy subdodávateľovi.

Ak objednávateľ uhradí v zmysle bodu 9.6.1 tohto článku priamo subdodávateľovi dlžnú sumu, vyplývajúcu z čiastkovej faktúry vystavenej dodávateľom v priebehu realizácie Diela v súlade s Článkom 5, bodom 5.5 tejto zmluvy, v rozsahu tejto uhradenej sumy následne objednávateľ poníži nasledujúcu faktúru, resp. faktúry, vystavenú/vystavené dodávateľom.

V prípade, ak objednávateľ uhradí v zmysle bodu 9.6.1 tohto článku priamo subdodávateľovi dlžnú sumu, vyplývajúcu z poslednej faktúry (t.j. faktúry, uhradením ktorej by bola splatená cena Diela podľa tejto zmluvy v celom rozsahu) vystavenej dodávateľom , uplatní si objednávateľ plnenie z výkonovej bankovej záruky v zmysle Článku 6, bodu 6.1 tejto zmluvy.

9.6.2 bez ohľadu na iné dojednanie tejto zmluvy, pozastaviť zaplatenie čiastkových platieb ceny za Dielo, na ktorých zaplatenie vznikol dodávateľovi nárok po splatnosti neuhradenej faktúry subdodávateľa, a to vo výške sumy zodpovedajúcej dlžnej sume podľa tejto faktúry a bez toho, aby tým bol objednávateľ v omeškaní so zaplatením dotknutej čiastkovej platby ceny za Dielo. Takto pozastavenú časť ceny za Dielo je objednávateľ povinný zaplatiť dodávateľovi bez zbytočného odkladu po tom, ako sa preukáže, že peňažný záväzok subdodávateľa voči dodávateľovi v jeho dotknutej časti nevznikol alebo naopak zanikol.

9.6.3 vykonávať v uvedenej súvislosti vo vzťahu k dodávateľovi nasledovnú kontrolu:

9.6.3.1 kontrolovať dodržiavanie termínov úhrad faktúr subdodávateľov,

9.6.3.2 pravidelne overovať plnenie záväzkov voči subdodávateľom (napr. povinné predkladanie zostáv záväzkov),

9.6.3.3 kontrolovať systém schvaľovania plnení poskytnutých subdodávateľmi,

9.6.3.4 požadovať od dodávateľa predloženie dokumentov potrebných ku kontrole.

9.6A Dodávateľ je povinný:

* pri dojednávaní zmluvných vzťahov so subdodávateľmi, týkajúcich sa vykonávania Diela zohľadniť

dojednanie bodu 9.6 tohto článku,

* zabezpečiť, aby zmluvy na všetkých stupňoch subdodávateľských vzťahov boli písomné a obsahovali ustanovenia, ktoré ukladajú povinnej strane plniť si riadne a včas svoje finančné záväzky voči oprávnenej strane,
* umožniť realizáciu všetkých oprávnení objednávateľa uvedených v bode 9.6. tejto zmluvy bez porušenia

právnej povinnosti subdodávateľov voči dodávateľovi,

* informovať subdodávateľov o oprávnení objednávateľa uhradiť dlžnú sumu za splnenia podmienok uvedených v tomto bode priamo subdodávateľovi,
* najneskôr do stodvadsiatich (120) dní po odovzdaní a prevzatí ukončeného Diela predložiť objednávateľovi čestné prehlásenie že všetky jeho splatné peňažné záväzky voči všetkým jeho subdodávateľom sú uhradené v plnom rozsahu,
	1. Dodávateľ je povinný zmluvne zaviazať subdodávateľov a požadovať od nich záruky a zmluvné plnenia tak, aby nebolo v žiadnom prípade ohrozené plnenie jeho záväzkov zo zmluvy voči objednávateľovi, vrátane záväzkov na náhradu škody a uplatnenie majetkových sankcií.
	2. Dodávateľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na Stavenisko.
	3. Dodávateľ je povinný udržiavať Stavenisko a jeho okolie v čistote, odvážať stavebný odpad a vykonávať pravidelne denne hrubé čistenie stavby po ukončení svojich prác. Dodávateľ je povinný zabezpečiť odvoz a uloženie stavebného odpadu, obalového a iného materiálu vzniknutého pri realizácii Diela na príslušnú organizovanú skládku odpadu, ako aj plniť si ďalšie svoje povinnosti v súvislosti s nakladaním s odpadmi v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ostatnými súvisiacimi právnymi predpismi. Ak objednávateľ vyzve dodávateľa k vyčisteniu Staveniska a ten vyčistenie bezdôvodne nevykoná ani v dodatočne poskytnutej lehote, má objednávateľ právo vyčistenie Staveniska zabezpečiť sám na náklady dodávateľa. Dodávateľ je povinný v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov počas zhotovovania Diela dodržiavať čistotu na stavbou znečisťovaných komunikáciách a verejných priestranstvách a výstavbu zabezpečiť bez porušenia bezpečnosti a plynulosti cestnej premávky. Dodávateľ podpisom zmluvy prehlasuje, že pri realizácii Diela podľa tejto zmluvu bude s odbornou starostlivosťou udržiavať Stavenisko a jeho bezprostredné okolie v čistote zodpovedajúcej realizovaniu stavebných prác v zdravotníckom zariadení. Za nakladanie dodávateľa s odpadmi v rozpore so všeobecne záväznými právnymi predpismi zodpovedá v plnej miere dodávateľ.
	4. Dodávateľ je povinný dokladovať zaradenie odpadov vznikajúcich počas zhotovovania Diela podľa vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov a doložiť evidenciu vzniknutých odpadov a vyplnené tlačivo „Hlásenie o vzniku odpadu a nakladaní s ním“ v zmysle Prílohy č. 8 k vyhláške Ministerstva životného prostredia Slovenskej republiky č. 310/2013 Z. z., ktorou sa vykonávajú niektoré ustanovenia zákona o odpadoch.
	5. Dodávateľ je povinný počas uskutočňovania stavby Diela rešpektovať ustanovenia zákona č. 543/2002 Z. z. o ochrane prírody a krajiny, chrániť zeleň a prírodné hodnoty v okolí Staveniska. Dodávateľ nesmie pri výkone stavebnej činnosti poškodiť alebo vyrúbať dreviny nad rozsah uvedený v Projektovej dokumentácie.
	6. Dodávateľ je povinný mať na stavbe overený projekt stavby Diela a stavbyvedúci dodávateľa je povinný viesť o prácach stavebný denník.
	7. Dodávateľ je povinný na základe refakturácie nákladov na dodávku vody, elektrickej energie, plynu a pod. na Stavenisku zo strany objednávateľa, tieto náklady objednávateľovi riadne a včas hradiť, a to na základe faktúry vystavenej objednávateľom.
	8. Dodávateľ je povinný hlásiť akékoľvek škody a krádeže už zabudovaných dodávok a prác bez zbytočného odkladu objednávateľovi.

9.15 Dodávateľ preberá v plnom rozsahu zodpovednosť za bezpečnosť a ochranu zdravia pracovníkov, prostredníctvom ktorých bude Dielo vykonávať, ako aj za bezpečnosť subdodávateľov a ich pracovníkov na Stavenisku. Vzhľadom na uvedené teda dodávateľ zabezpečí opatrenia z hľadiska bezpečnosti a ochrany zdravia pri práci (ďalej len „BOZP“), ako aj opatrenia protipožiarnej ochrany (ďalej len „PO“) vyplývajúce z povahy vlastných prác pri zhotovovaní Diela Dodávateľ prehlasuje, že pracovníci dodávateľa budú pred nástupom na Stavenisko oboznámení so zásadami ochrany a bezpečnosti pri práci a so všetkými bezpečnostnými, požiarnymi a inými predpismi, ktoré sa prípadne vzťahujú na výkon činností pri realizácii Diela podľa zmluvy. Ak zavinené konanie dodávateľa v súvislosti a v čase realizácie Diela má za následok porušenie predpisov BOZP, PO a životného prostredia a tieto porušenia budú mať za následok uloženie pokuty objednávateľovi zo strany orgánov verejnej alebo štátnej správy podľa príslušných právnych predpisov, odškodní dodávateľ objednávateľa v celej výške pokuty uloženej objednávateľovi.

* 1. Dodávateľ je povinný odovzdať objednávateľovi certifikáty na použité materiály a zariadenia pred ich zabudovaním do Diela v zmysle platných právnych predpisov.
	2. Dodávateľ zodpovedá, že pri realizácii Diela nebude použitý materiál, o ktorom je v čase jeho použitia známe, že je škodlivý. Použité stavebné výrobky pri realizácii Diela musia spĺňať podmienky a požiadavky uvedené v zákone č. 133/2013 Z.z. o stavebných výrobkoch v platnom znení.
	3. Dodávateľ na žiadosť objednávateľa poskytne úplnú súčinnosť tretím osobám, ktoré sú v zmluvnom vzťahu s objednávateľom (a to najmä, nie však výlučne: technický dozor objednávateľa, manažér prevádzky, autorský dozor, stavebný dozor) a s predchádzajúcim súhlasom objednávateľa im poskytne potrebné vysvetlenie všetkých otázok spojených s realizáciou Diela, záležitosťami spojenými so Staveniskom a otázok ich súčinnosti.
	4. Dodávateľ predloží najneskôr ku dňu prevzatia Staveniska objednávateľovi overenú kópiu uzatvorenej platnej poistnej zmluvy/poistných zmlúv na toto Dielo, a to:
1. poistenie všeobecnej zodpovednosti za škodu a poistenie zodpovednosti za škodu spôsobenú vadným výrobkom, za škody na zdraví alebo proti vecným škodám spôsobeným v dôsledku činnosti poisteného alebo spôsobené vadným výrobkom a vadne vykonanou prácou s limitom poistného plnenia minimálne vo výške ceny Diela;
2. poistenie proti strate a poškodeniu majetku dodávateľa na mieste realizácie (unimobunky, stavebné stroje, zariadenia, prístroje, nástroje atď.);
3. poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do Diela, alebo slúžia k realizácii Diela;
4. poistenie pre prípad zodpovednosti za škodu pri pracovnom úraze alebo chorobe z povolania zamestnancov dodávateľa a/alebo subdodávateľa.

Dodávateľ je povinný preukázať objednávateľovi za podmienok podľa tohto bodu zmluvy platné poistenia na všetky požadované riziká alebo prípadné/možné škody spôsobené činnosťou dodávateľa pri zhotovovaní Diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k Dielu.

Objednávateľ si vyhradzuje právo preskúmať obsah a podmienky uzavretých alebo pripravovaných poistných zmlúv v zmysle tohto bodu zmluvy. V prípade, že poistné zmluvy nebudú poskytovať požadované poistné krytie, je dodávateľ povinný do siedmich (7) kalendárnych dní od výzvy objednávateľa uzatvoriť také poistenie, ktoré objednávateľ požadoval, súčasne predložiť dokument preukazujúci vinkuláciu poistného plnenia v prospech objednávateľa.

Uvedené povinnosti sa od dodávateľa vyžadujú pre celkové poistenie vrátane poistenia subdodávateľov, pričom sa dodávateľ zaväzuje udržiavať v platnosti poistnú zmluvu/poistné zmluvy na toto Dielo a na škody spôsobené činnosťou pri zhotovovaní Diela počas celej doby platnosti a účinnosti zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí dodávateľ v plnom rozsahu.

Akékoľvek škody, ktoré nie sú kryté poistením, budú uhradené objednávateľom alebo zhotoviteľom v zmysle ich zodpovednosti.

* 1. Dodávateľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie Diela alebo jeho uvedenie do prevádzky.
	2. Dodávateľ sa zaväzuje zabezpečiť, aby v súlade s podmienkami účasti vo verejnom obstarávaní podľa Článku 1, bodu 1.1 zmluvy, Dielo bolo zhotovované tými kvalifikovanými pracovníkmi, ktorých dodávateľ predložil objednávateľovi vo verejnom obstarávaní a ktorých objednávateľ požadoval v rámci verejného obstarávania ako kritérium na splnenie podmienok účasti v súťaži a  ktorých kvalifikačné predpoklady budú zaručovať riadne a včasné splnenie povinností dodávateľa. V prípade, že počas realizácie Diela dôjde k zmene v osobe kvalifikovaného pracovníka podľa vyššie uvedeného, je dodávateľ povinný túto zmenu oznámiť objednávateľovi a kvalifikovaného pracovníka nahradiť kvalifikovaným pracovníkom s požadovanou kvalifikáciou. V prípade nedodržania vyššie uvedeného sa takéto porušenie povinnosti dodávateľa bude považovať za podstatné porušenie tejto zmluvy.
	3. Dodávateľ je povinný objednávateľovi v dostatočnom časovom predstihu – minimálne päť (5) dní vopred - písomne oznámiť termín a dĺžku plánovaného odstavenia médií (voda, kanalizácia, medicinálne plyny, elektro a pod). Objednávateľ písomne buď potvrdí dodávateľom predložený návrh odstavenia alebo v odôvodnených prípadoch navrhne alternatívny termín a dĺžku odstávky. V okamihu vykonania odstávky musí byť prítomný oprávnený zástupca objednávateľa (manažér prevádzky, stavebný dozor).

**Článok 10**

**Odovzdanie a prevzatie Diela**

* 1. Dielo, ktoré je predmetom tejto zmluvy, bude odovzdané dodávateľom objednávateľovi vo forme protokolárneho odovzdania riadne a včas dokončeného Diela(ďalej len ako „Preberací protokol“). Zmluvné strany sa dohodli na nasledujúcich termínoch plnenia:
1. Prevzatie Staveniska dodávateľom:

**Najneskôr do štrnástich (14) kalendárnych dní odo dňa doručenia Výzvy na prevzatie Staveniska dodávateľovi** (v súlade s čl. 4 bodom 4.3 tejto zmluvy)

1. Ukončenie stavebnej časti Diela:

**najneskô**r **do siedmich (7) mesiacov odo dňa prevzatia Staveniska**

1. Predloženie požadovanej dokumentácie v zmysle bodu 10.4 zmluvy pre Dielo:

**najneskôr do jedného (1) mesiaca po ukončení stavebnej časti Diela**

1. Termín pre odovzdanie Diela:

**najneskôr do troch (3) mesiacov od predloženia požadovanej dokumentácie pre Dielo v zmysle bodu 10.4 zmluvy. Dodávateľ sa zaväzuje následne po odovzdaní Diela poskytnúť objednávateľovi všetku potrebnú súčinnosť v rámci kolaudačného konania.**

* 1. Termíny špecifikované v bode 10.1 tohto článku zmluvy sú  pre zmluvné strany záväzné a nemožno ich meniť, uvedené neplatí v nasledujúcich prípadoch:
* v prípade, ak nastane niektorá z okolnosti vyššej moci špecifikovanej v čl. 22 tejto zmluvy ako okolnosť umožňujúca zmenu tejto zmluvy (a to aj v rozsahu zmeny termínov v bode 10.1 zmluvy) bez potreby realizácie nového verejného obstarávania v súlade s ustanovením § 18 ods. 1 písm. c) Zákona o verejnom obstarávaní,
* v prípade potreby vykonania nevyhnutných zmien rozsahu realizovaného Diela a prípadných súvisiacich zmien termínov v bode 10.1 zmluvy z dôvodov špecifikovaných v ust. § 18 ods. 1 písm. b) a písm. c) Zákona o verejnom obstarávaní. Zmenu zmluvy spočívajúcu v takejto zmene rozsahu Diela a z toho vyplývajúce prípadné zmeny termínov podľa bodu 10.1 zmluvy možno realizovať len v rozsahu a podľa pokynov objednávateľa,
* v prípade vydania rozhodnutia orgánov verejnej moci (majúcich dopad na uskutočňované práce pri realizácii Diela), v dôsledku ktorých je nevyhnutné uskutočniť zmenu termínov v bode 10.1, ak neboli vydané v dôsledku konania alebo nekonania dodávateľa.

Iné zmeny zmluvy (netýkajúce sa zmien termínov špecifikovaných v bode 10.1 tejto zmluvy) možno realizovať len v súlade s podmienkami stanovenými príslušnými ust. Zákona o verejnom obstarávaní, najmä/ nie však výlučne v súlade s ust. § 18 tohto zákona.

* 1. Po riadnom vykonaní Diela navrhne dodávateľ písomnou cestou ich protokolárne odovzdanie objednávateľovi (ďalej len „Výzva na prevzatie Diela“). Vo Výzve na prevzatie Diela dodávateľ určí termín odovzdania Diela, ktorý nesmie byť skôr ako desať (10) kalendárnych dní odo dňa doručenia Výzvy na prevzatie Diela objednávateľovi, ak sa zmluvné strany nedohodnú inak. Ak objednávateľ napriek riadnemu a včasnému určeniu termínu odovzdania Diela dodávateľom má dôvody hodné osobitného zreteľa, pre ktoré sa nezúčastní odovzdania Diela, dodávateľ je povinný dohodnúť sa s objednávateľom na inom termíne odovzdania Diela. Objednávateľ Dielo prevezme výlučne v prípade, že na Diele nebudú zistené také vady a nedorobky, ktoré by bránili riadnemu, bezpečnému a plne funkčnému užívaniu celého Diela, v opačnom prípade objednávateľ nie je povinný Dielo prevziať, pričom jeho neprevzatím sa objednávateľ nedostáva do omeškania.
	2. Dodávateľ predloží objednávateľovi v lehote dohodnutej zmluvnými stranami v bode 10.1 písm. c) tejto zmluvy predpísanú dokladovú časť vzťahujúcu sa k Dielu, potrebnú najmä, nie však výlučne pre účely kolaudačného konania (ďalej len „Dokladová časť“). Dokladová časť bude obsahovať v štyroch (4) listinných vyhotoveniach a v jednom vyhotovení v digitálnej podobe na USB kľúči najmä, ale nie výlučne:
1. projekty skutočného vyhotovenia príslušnej časti Diela v čiernotlači všetkých dielčích profesií, ako aj v digitálnej forme vo formáte DGW a PDF;
2. stavebný denník;
3. certifikáty s platnosťou pre Slovenskú republiku;
4. doklady o odvoze a likvidácii stavebnej sute;
5. revízne správy, úradné skúšky, súhlasné stanoviská na konštrukčné dokumentácie od príslušných orgánov (technická inšpekcia) na všetky technologické celky podľa platnej legislatívy, protokol o určení vonkajších vplyvov, protokol o zaradení lekárskych miestnosti podľa účelu a typu miestnosti;
6. záručné listy v kópii;
7. doklady o vykonaní tlakových a tesnostných skúšok;
8. návody na obsluhu a údržbu technologických zariadení;
9. návody na údržbu a použitie výplňových konštrukcií v slovenskom jazyku;
10. doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú v zmysle platnej legislatívy Slovenskej republiky.

Ak nepredloží/nedoloží dodávateľ požadované doklady (ktorýkoľvek doklad aj jednotlivo), nepovažuje sa Dielo za dokončené a schopné odovzdania.

* 1. V prípade, že objednávateľ odmietne podpísať Preberací protokol, spíšu zmluvné strany Zápis, v ktorom uvedú svoje stanoviská a ich odôvodnenie. Dodávateľ sa zaväzuje pri odovzdaní a prevzatí ukončeného Diela oboznámiť objednávateľa s podmienkami a požiadavkami na technológiu a jej prevádzku poskytovanou dodávateľmi technológií.
	2. Pokiaľ nebude medzi zmluvnými stranami dohodnuté inak, dodávateľ uvoľní Stavenisko najneskôr do piatich (5) pracovných dní po podpise Preberacieho protokolu alebo po vyhotovení Zápisu týkajúceho sa Diela podľa bodu 10.5 tohto článku zmluvy. Po tejto lehote ponechá dodávateľ na Stavenisku iba zariadenie, stroje a materiál, nutné na odstránenie vád a nedorobkov Diela.
	3. Preberací protokol pre Dielo bude obsahovať najmä, ale nie výlučne:
1. základné údaje o Diele;
2. súpis zistených vád a nedorobkov na Diele, ktoré nebránia riadnemu užívaniu Diela;
3. lehoty na odstránenie vád a nedorobkov Diela;
4. zoznam odovzdaných dokladov vzťahujúcich sa k Dielu (Dokladová časť);
5. prehlásenie zmluvných strán o tom, že dodávateľ Dielo odovzdáva a objednávateľ Dielo preberá;
6. podpisy oprávnených zástupcov zmluvných strán;
7. konštatovanie, že dňom odovzdania a prevzatia Diela začína plynúť záručná doba.
	1. Podpisom Preberacieho protokolu oboma zmluvnými stranami sa Dielo považuje za odovzdané.
	2. V prípade ak dodávateľ zhotoví Dielo pred dohodnutým termínom zhotovenia, je objednávateľ povinný takto zhotovené Dielo prevziať aj v skoršom termíne, najneskôr však do tridsiatich (30) kalendárnych dní odo dňa doručenia Výzvy na prevzatie Diela. Odovzdaním Diela v skoršom termíne nevzniká dodávateľovi nárok na finančné protiplnenie nad dohodnutú cenu Diela podľa tejto zmluvy alebo na akýkoľvek iný príplatok.

**Článok 11**

**Miesto zhotovenia Diela**

11.1 Zmluvné strany berú na vedomie, že dodávateľ bude Dielo zhotovovať na Stavenisku. Zmluvné strany sa dohodli, že nebezpečenstvo škody na zhotovovanom Diele, ako aj na stavbe, v ktorej sa Stavenisko nachádza, v rozsahu v ktorom zasahuje do tejto stavby počas realizácie Diela, znáša dodávateľ.

**Článok 12**

**Prechod nebezpečenstva škody a vlastníctva k Dielu**

1. Objednávateľ nadobudne vlastnícke právo k vykonanému Dielu ako celku okamihom jeho odovzdania zo strany dodávateľa podľa podmienok dohodnutých v čl. 10 tejto zmluvy (t.j. na základe podpísaného Preberacieho protokolu). Ak pôjde o čiastočné plnenie Diela, objednávateľ nadobúda vlastnícke právo k tým zrealizovaným častiam Diela, ktoré budú predmetom súpisu prác, pričom vlastnícke právo nadobúda objednávateľ na základe obojstranne podpísaného súpisu prác.
2. Dodávateľ znáša nebezpečenstvo škody na Diele a na veciach a materiáloch potrebných na jeho zhotovenie do jeho odovzdania a prevzatia objednávateľom.
3. Dodávateľ zodpovedá v plnom rozsahu za škodu na majetku objednávateľa a tretích osôb, ktorú spôsobí v súvislosti s plnením predmetu tejto zmluvy. Dodávateľ je povinný nahradiť objednávateľovi a tretím osobám škodu, ktorú mu spôsobil svojím konaním vrátane nedbanlivosti, a to v jej skutočnom rozsahu. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami uvedenými v tejto zmluve.
4. Dodávateľ zodpovedá za škody spôsobené svojou činnosťou podľa ust. § 373 až 386 Obchodného zákonníka a ostatných súvisiacich právnych predpisov upravujúcich zodpovednosť dodávateľa za činnosti pri realizácii Diela podľa tejto zmluvy.

**Článok 13**

**Zodpovednosť za vady, záruka za akosť Diela a záručná doba**

* 1. Dodávateľ zodpovedá za úplné, kvalitné a kompletné zhotovenie Diela v celku a v súlade so zmluvou, Projektovou dokumentáciou a ostatnou stavebno-technickou dokumentáciou, vrátane jej zmien a doplnkov počas vykonávania prác, ak budú schválené v súlade s ustanoveniami zmluvy. Dodávateľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými zmluvou, Projektovou dokumentáciou, stavebno-technickou dokumentáciou a platnými právnymi predpismi.
	2. Dodávateľ zodpovedá za vady Diela, ktoré má Dielo v čase jeho odovzdania objednávateľovi. Za vady, ktoré sa prejavili po odovzdaní Diela zodpovedá dodávateľ v prípade, ak boli tieto spôsobené porušením jeho povinností vyplývajúcich mu zo zmluvy.
	3. Dodávateľ poskytuje objednávateľovi záručnú dobu na stavebné časti Diela v trvaní **šesťdesiat (60) mesiacov** (ďalej len „Záručná doba“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste, minimálne však v trvaní dvadsaťštyri (24) mesiacov na jednotlivé časti technológie aj na technológiu ako celok (ďalej len „Osobitná záručná doba“); pre vylúčenie akýchkoľvek pochybností platí, že záručná doba v trvaní dvadsaťštyri (24) mesiacov sa uplatňuje v prípadoch, kedy je v záručnom liste na zabudované technológie uvedená záručná doba kratšia ako dvadsaťštyri (24) mesiacov. Dodávateľ je povinný spolu s odovzdaním Diela odovzdať objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania príslušného Preberacieho protokolu oboma zmluvnými stranami. V prípade, ak objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.
	4. Záručná doba a Osobitná záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá dodávateľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre nové časti Diela začína plynúť nová Záručná doba alebo nová Osobitná záručná doba.
	5. Dodávateľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť v súlade s ustanoveniami zmluvy a relevantných ustanovení Obchodného zákonníka.
	6. Objednávateľ je povinný bez zbytočného odkladu písomne oznámiť dodávateľovi vady Diela najneskôr však v lehote tridsiatich (30) kalendárnych dní odo dňa, kedy vadu zistil. V oznámení objednávateľ uvedie popis vady, ako sa vada prejavila a jej rozsah. Dodávateľ je povinný nastúpiť na odstránenie reklamovanej vady bez zbytočného odkladu, najneskôr však do piatich (5) kalendárnych dní odo dňa oznámenia vady objednávateľom a vadu odstrániť v čo možno najkratšom čase, nie však dlhšom ako pätnásť (15) kalendárnych dní (ak sa zmluvné strany nedohodnú na inej lehote odstránenia vady v dôsledku dlhých dodacích lehôt materiálu alebo tovaru nevyhnutného pre ich odstránenie alebo iných okolností neumožňujúcich odstránenie vád Diela vo vymedzenej pätnásťdňovej lehote, ktoré budú dodávateľom objednávateľovi preukázané). V prípade havarijného stavu je dodávateľ povinný nastúpiť na odstránenie vád na Diele bez zbytočného odkladu, najneskôr však do dvanástich (12) hodín od okamihu oznámenia vady a tieto vady odstrániť najneskôr do 24 hodín od nastúpenia na opravu vád predstavujúcich havarijný stav (ak sa zmluvné strany nedohodnú na inej lehote odstránenia týchto vád). V prípade, že vada nie je opraviteľná, dodávateľ je povinný provizórne sprevádzkovať poškodenú (nefunkčnú) časť Diela za splnenia nevyhnutného predpokladu dodržania všetkých bezpečnostných, technických noriem a podmienok, a to do dvadsaťštyri (24) hodín od nastúpenia dodávateľa na odstraňovanie vady. Ak dodávateľ nezačne s odstraňovaním vád včas, neodstráni vady v príslušnej lehote dohodnutej v tomto bode 13.6 zmluvy, resp. v inej zmluvnými stranami dohodnutej lehote, alebo ak nedôjde k dohode o lehote odstránenia vád Diela, za ktoré zodpovedá dodávateľ, je objednávateľ oprávnený vady diela odstrániť alebo nechať odstrániť spôsobom podľa vlastného uváženia (aj prostredníctvom tretej osoby) na náklady dodávateľa. Týmto postupom nie je dotknutý nárok objednávateľa na náhradu škody. Po odstránení vady treťou osobou o tom objednávateľ písomne upovedomí dodávateľa spolu s podrobným vyúčtovaním nákladov na odstránenie vady. Dodávateľ je v takom prípade povinný uhradiť objednávateľovi cenu za odstránenie vady treťou osobou v celom rozsahu.

**Článok 14**

**Zachovanie dôvernosti informácií**

* 1. Každá zo zmluvných strán sa zaväzuje, že kedykoľvek po dni uzatvorenia zmluvy bez predchádzajúceho súhlasu druhej zmluvnej strany nevyužije, neposkytne ani neoznámi akejkoľvek tretej osobe, s výnimkou svojich splnomocnených zástupcov, audítorov, ktorí budú overovať účtovnú závierku príslušnej zmluvnej strany, materskej spoločnosti, dcérskej spoločnosti materskej spoločnosti alebo spoločnosti, ktorá ovláda materskú spoločnosť, alebo v súlade so zákonom alebo požiadavkou správneho alebo regulačného orgánu, alebo iného orgánu, ktorému podlieha v zmysle právnych predpisov alebo zmluvne, akékoľvek informácie o obchodných vzťahoch s druhou zmluvnou stranou, a že uchová v tajnosti všetky technické, obchodné alebo iné informácie, ktoré prípadne získa, alebo ktoré sa v budúcnosti dozvie od druhej zmluvnej strany, a to vrátane informácií týkajúcich sa podnikateľskej činnosti alebo iných záležitostí druhej zmluvnej strany. Toto ustanovenie sa nevzťahuje na dokumentáciu a dokumenty, ktoré sa v zmysle iných právnych predpisov (a to najmä Zákona o verejnom obstarávaní) musia zverejňovať. Za porušenie obchodného tajomstva sa nepovažuje sprístupnenie takto označených dokumentov osobám zastupujúcim poskytujúcu zmluvnú stranu.
	2. Okrem vyššie uvedeného, ktorákoľvek zmluvná strana má právo poskytnúť takéto informácie:
1. na účely súdneho, správneho, alebo iného konania, ktorého je účastníkom, a ktoré sa vedie v súvislosti so zmluvou;
2. osobe, ktorá pre takú zmluvnú stranu spracúva dáta, a to v rozsahu nevyhnutnom na riadne spracovávanie dát;
3. osobe, ktorá pre takú zmluvnú stranu obstaráva archiváciu zmluvy, a to v rozsahu nevyhnutnom na riadnu archiváciu zmluvy;
4. osobe, ktorá priamo alebo nepriamo ovláda ktorúkoľvek zo zmluvných strán;
5. ak to ustanovuje osobitný právny predpis;
6. v prípade podstatného a/alebo nepodstatného porušenia povinností (zmluvy) na strane dodávateľa, na ktoré sa povinnosť mlčanlivosti podľa bodu 14.1 tohto článku neuplatňuje.

**Článok 15**

**Podstatné porušenie zmluvy**

* 1. Zmluvné strany sa dohodli, že za podstatné porušenie zmluvy okrem skutočností uvedených v ust. § 345 ods. 2 Obchodného zákonníka a skutočností výslovne označených ako podstatné porušenie zmluvy uvedených v iných častiach tejto zmluvy, na základe ktorého je objednávateľ oprávnený odstúpiť od tejto zmluvy, je možné považovať najmä/nie výlučne nasledovné konanie:
1. dodávateľ poruší povinnosť/povinnosti ustanovené v Článku 2, v bode 2.2 (v) tejto zmluvy pri realizácii Diela alebo jeho časti prostredníctvom subdodávateľa; alebo
2. dodávateľ neprevezme Stavenisko od objednávateľa najneskôr v lehote ustanovenej v Článku 4, bode 4.3 tejto zmluvy; alebo
3. dodávateľ nezačne s výkonom stavebných prác podľa Časového harmonogramu na zhotovenie Diela odo dňa prevzatia Staveniska najneskôr v lehote ustanovenej v Článku 4, bode 4.4 tejto zmluvy; alebo
4. dodávateľ nedodrží termíny stanovené v Časovom harmonograme a to v prípade, ak je dodávateľ v omeškaní s ktorýmkoľvek jednotlivým termínom realizácie Diela po dobu viac ako desať (10) kalendárnych dní; alebo
5. dodávateľ neodovzdá zhotovené Dielo v termíne na základe Časového harmonogramu uvedeného v Článku 4, bode 4.1 tejto zmluvy za splnenia povinnosti dodávateľa ustanovenej v Článku 10, bode 10.3 tejto zmluvy; alebo
6. dodávateľ nedodrží termíny stanovené v čl. 10 v bode 10.1 zmluvy a/alebo dodávateľ neplní kvalitatívno-technické parametre a/alebo podmienky zhotovovania Diela určené Projektovou dokumentáciou, slovenskými technickými normami, európskymi normami, všeobecne záväznými právnymi predpismi Slovenskej republiky a/alebo touto zmluvou; alebo
7. dodávateľ akýmkoľvek spôsobom koná proti zásadám spravodlivých obchodných vzťahov, porušuje zákaz nekalej súťaže, koná proti pravidlám hospodárskej súťaže, alebo ak jeho činnosť kazí dobré meno a primerané záujmy objednávateľa; alebo
8. dodávateľ aj napriek písomnému upozorneniu objednávateľa, resp. oprávnenej osoby objednávateľa (napr. prostredníctvom zápisu v stavebnom denníku označujúcom vadné plnenie dodávateľa) pokračuje vo vadnom plnení; alebo
9. dodávateľ aj napriek upozorneniu objednávateľa alebo oprávnenej osoby objednávateľa v lehote určenej na odstránenie vady určenej podľa podmienok tejto zmluvy, vadu Diela neodstránil. V rozsahu vadného plnenia nie je objednávateľ povinný zaplatiť za vykonané práce a až do odstránenia vady nie je v omeškaní s platením. Výšku takto neuhradenej sumy určí objednávateľ výpočtom podľa rozsahu vadného plnenia; alebo
10. dodávateľ nedodrží záväzok ustanovený v Článku 5, bode 5.3 tejto zmluvy s odkazom na Článok 3, body 3.8 a 3.9 tejto zmluvy vo vzťahu k cene Diela; alebo
11. dodávateľ nesplní/poruší povinnosť ustanovenú v Článku 6, bode 6.1 a /alebo bode 6.2 a/alebo bodu 6.3 tejto zmluvy; alebo
12. dodávateľ nesplní/poruší povinnosť/povinnosti ustanovené v Článku 8, bode 8.3 a/alebo 8.4 tejto zmluvy; alebo
13. dodávateľ opakovane nesplní/poruší povinnosti pri vedení stavebného denníka ustanovené v Článku 8, bode 8.6 tejto zmluvy (opakovaným nesplnením/porušením sa rozumie nesplnenie/porušenie min. 2 a viackrát); alebo
14. dodávateľ opakovane nesplní/poruší povinnosť ustanovenú v Článku 8, v bode 8.7 alebo 8.9 tejto zmluvy (opakovaným nesplnením/porušením povinnosti sa rozumie nesplnenie/porušenie min. 2 a viackrát); alebo
15. dodávateľ nesplní/poruší povinnosť ustanovenú v Článku 8, bode 8.11 a/alebo 8.14 tejto zmluvy; alebo
16. dodávateľ neoprávnene čiastočné a/alebo dodávateľ celkom zastaví práce na Diele porušením ustanovenia špecifikovaného v Článku 8, v bode 8.18 tejto zmluvy; alebo
17. dodávateľ opakovane nesplní/poruší povinnosť ustanovenú v Článku 9, v bode 9.9 a/alebo 9.10 a/alebo 9.11 tejto zmluvy (opakovaným nesplnením/porušením povinnosti sa rozumie nesplnenie/porušenie min. 2 a viackrát); alebo
18. dodávateľ nesplní/poruší ktorúkoľvek povinnosť ustanovenú v Článku 9, v bode 9.20 tejto zmluvy; alebo
19. dodávateľ nesplní/poruší ktorúkoľvek povinnosť ustanovenú v Článku 17, v bode 17.1 tejto zmluvy; alebo
20. dodávateľ nesplní/poruší povinnosť ustanovenú v Článku 23, v bode 23.5 tejto zmluvy; alebo
21. voči dodávateľovi sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči dodávateľovi bol podaný návrh alebo sa vedie exekučné konanie alebo ak dodávateľ vstúpil do likvidácie; alebo
22. ak ktorékoľvek vyhlásenie/prehlásenie/záväzok dodávateľa uvedený v tejto zmluve bude nepravdivý ku dňu uzatvorenia zmluvy alebo sa takým stane počas realizácie Diela.

**Článok 16**

**Sankcie**

* 1. Zmluvné strany sa dohodli na nasledovných sankciách:
1. v prípade omeškania dodávateľa s plnením povinnosti podľa čl. 10 bodu 10.1 písm. a) (t.j. s prevzatím Staveniska od objednávateľa v lehote ustanovenej v článku 4, bode 4.3 tejto zmluvy) alebo s plnením povinnosti podľa čl. 10 bodu 10.1 písm. d) (t.j. s odovzdaním Diela ako celku objednávateľovi), objednávateľovi vzniká voči dodávateľovi nárok na zmluvnú pokutu vo výške 2.000,-EUR (dvetisíc eur) za každý, čo i len začatý deň porušenia/nesplnenia povinnosti
2. v prípade omeškania dodávateľa s inštaláciou meracích zariadení na spotrebu energií a vody na Stavenisku najneskôr v deň začatia stavebných prác podľa článku 4, bodu 4.5 tejto zmluvy, objednávateľovi vzniká voči dodávateľovi nárok na zmluvnú pokutu vo výške 2.000,-EUR (dvetisíc eur) za každý, čo i len začatý deň porušenia/nesplnenia povinnosti
3. v prípade omeškania dodávateľa s predložením a lebo doplnením bankovej záruky objednávateľovi podľa článku 6, bodu 6.1 a/alebo bodu 6.2 a/alebo bodu 6.3 tejto zmluvy, objednávateľovi vzniká voči dodávateľovi nárok na zmluvnú pokutu vo výške 2.000,-EUR (dvetisíc eur) za každý, čo i len začatý deň nesplnenia/porušenia povinnosti
4. v prípade nesplnenia/porušenia akejkoľvek individuálnej/čiastkovej povinnosti dodávateľa pri vedení Stavebného denníka podľa článku 8, bodu 8.6 tejto zmluvy, vzniká objednávateľovi nárok voči dodávateľovi na zmluvnú pokutu vo výške 500,-EUR (päťsto eur) za každé jednotlivé nesplnenie/porušenie akejkoľvek individuálnej/čiastkovej povinnosti, a to aj opakovane.
5. v prípade nesplnenia/porušenia povinnosti dodávateľa podľa bodu článku 8, bodu 8.9 a/alebo bodu 8.10 tejto zmluvy, vzniká objednávateľovi nárok voči dodávateľovi na zmluvnú pokutu vo výške 500,-EUR (päťsto eur) za každé jednotlivé nesplnenie/porušenie povinnosti, a to aj opakovane.
6. v prípade, ak dodávateľ zastaví práce na Stavenisku podľa článku 8, bodu 8.17 tejto zmluvy (zastaví plnenie Diela), vzniká objednávateľovi nárok voči dodávateľovi na (i) zmluvnú pokutu vo výške 1% z ceny Diela bez DPH za každý deň neoprávneného zastavenia prác dodávateľom,
7. v prípade preukázateľného nedodržania povinností dodávateľa ustanovených v článku 9, bodoch 9.9, 9.10 a/ alebo 9.15 tejto zmluvy vzniká objednávateľovi nárok voči dodávateľovi na zmluvnú pokutu vo výške 500,-EUR (päťsto eur) za každé jednotlivé porušenie stanovenej povinnosti a v prípade pretrvávajúceho stavu aj za každý, čo i len začatý deň nesplnenia/porušenia povinnosti, a to aj opakovane
8. v prípade omeškania dodávateľa s predložením overenej kópie uzatvorenej platnej poistnej zmluvy/poistných zmlúv na Dielo a/alebo v prípade omeškania s plnením povinností dodávateľa podľa článku 9, bodu 9.19 tejto zmluvy, vzniká objednávateľovi nárok voči dodávateľovi na zmluvnú pokutu vo výške 500,-EUR (päťsto eur) za každé jednotlivé nesplnenie/porušenie povinnosti a každý, čo i len začatý deň nesplnenia/porušenia povinnosti, a to aj opakovane
9. v prípade nesplnenia/porušenia povinnosti dodávateľa podľa článku 9, bodu 9.21 tejto zmluvy, vzniká objednávateľovi nárok voči dodávateľovi na zmluvnú pokutu vo výške 1.000,-EUR (jedentisíc eur) za každé jednotlivé nesplnenie/porušenie povinnosti, a to aj opakovane
10. v prípade, ak dodávateľ nepredloží objednávateľovi predpísanú Dokladovú časť k Dielu v celom rozsahu ustanovenom v článku 10, bode 10.4 tejto zmluvy v lehote zmluvnými stranami dohodnutej v článku 10 bod 10.1 písm. c) tejto zmluvy, vzniká objednávateľovi nárok voči dodávateľovi na zmluvnú pokutu vo výške 1.000,-EUR (jedentisíc eur) za každé jednotlivé porušenie a za každý, čo i len začatý deň nesplnenia/porušenia povinnosti
11. v prípade, ak dodávateľ nesplní/poruší povinnosť ustanovenú v Článku 23, v bode 23.5 tejto zmluvy, vzniká objednávateľovi nárok voči dodávateľovi na zmluvnú pokutu vo výške 3.000,-EUR (tritisíc eur) za každé jednotlivé nesplnenie/porušenie povinnosti a za každý, čo i len začatý deň nesplnenia/porušenia povinnosti
12. v prípade neodstránenia vád a/alebo nedorobkov Diela vyplývajúcich z protokolu, ktorý bude zmluvnými stranami spísaný pri odovzdaní Diela objednávateľovi, vzniká objednávateľovi nárok voči dodávateľovi na zmluvnú pokutu vo 2.000,-EUR (dvetisíc eur) za každý aj začatý deň omeškania, a to až do dňa úplného odstránenia všetkých vád a nedorobkov
13. v prípade, ak dodávateľ neodstráni v lehote podľa čl. 13 bod 13.6 zmluvy vady a/alebo nedorobky Diela reklamované objednávateľom počas plynutia záručnej doby, vzniká objednávateľovi nárok voči dodávateľovi na zmluvnú pokutu vo výške 2.000,-EUR (dvetisíc eur) za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
14. za nedodržanie kvalitatívnych parametrov stanovených STN a/alebo požadovanými Projektovou dokumentáciou a/alebo ktoré boli zmluvnými stranami dohodnuté a ktorých nedodržanie bolo preukázané skúškami realizovanými odborne spôsobilými osobami (laboratóriami), vzniká objednávateľovi nárok voči dodávateľovi na zmluvnú pokutu vo výške 30.000,-EUR (tridsaťtisíc eur).
	1. Zmluvné strany sa týmto výslovne dohodli, že objednávateľovi vzniká nárok na uplatnenie akejkoľvek zmluvnej pokuty podľa tejto zmluvy, až po predchádzajúcom písomnom upozornení adresovanom dodávateľovi, v ktorom objednávateľ písomne upozorní dodávateľa na porušenie zmluvnej povinnosti a vznik nároku na zmluvnú pokutu. Toto ustanovenie platí bezvýhradne na všetky zmluvné pokuty a sankcie vyplývajúce z tejto zmluvy. Pri opakovanom porušení povinností dodávateľa, na ktoré bol objednávateľom upozornený spôsobom podľa tohto bodu 16.2 čl. 16 zmluvy, vzniká objednávateľovi nárok na zmluvnú pokutu automaticky. Povinnosť uhradiť zmluvnú pokutu vzniká dodávateľovi na základe písomnej výzvy objednávateľa na úhradu zmluvnej pokuty s uvedením odkazu na uplatňujúce sa ustanovenie zmluvy a výpočtu výšky zmluvnej pokuty doručenej dodávateľovi, pričom lehota splatnosti je štrnástich (14) kalendárnych dní odo dňa doručenia predmetnej výzvy objednávateľa dodávateľovi. Tým nie je dotknuté právo objednávateľa použiť na úhradu zmluvnej pokuty bankovú záruku v zmysle Článku 6, bodu 6.1 zmluvy.
	2. Zaplatenie zmluvnej pokuty zo strany objednávateľa nemá vplyv na prípadné nároky objednávateľa na náhradu škody prevyšujúcej zmluvnú pokutu.
	3. Zaplatením zmluvnej pokuty/zmluvných pokút v zmysle zmluvy sa dodávateľ nezbavuje povinnosti Dielo vykonať/zhotoviť včas, v požadovanej kvalite a s odbornou starostlivosťou .
	4. V prípade omeškania objednávateľa so zaplatením splatného peňažného záväzku voči dodávateľovi má dodávateľ právo požadovať od objednávateľa úroky z omeškania z dlžnej sumy, a to v sadzbe ustanovenej príslušným všeobecne záväzným právnym predpisom. Úroky z omeškania na základe výzvy dodávateľa na úhradu úrokov z omeškania s uvedením odkazu na uplatňujúce sa ustanovenie zmluvy a výpočtu úrokov z omeškania sú splatné v lehote štrnástich (14) kalendárnych dní odo dňa doručenia predmetnej výzvy dodávateľa objednávateľovi.
	5. Nárok na zmluvnú pokutu nezaniká ani v prípade odstúpenia od zmluvy.

**Článok 17**

**Povinnosti objednávateľa po uzatvorení zmluvy**

* 1. Objednávateľ najneskôr ku dňu odovzdania Staveniska:
1. oznámi dodávateľovi informáciu o kontaktnej osobe - zástupcovi objednávateľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi dodávateľovi informáciu o zmene kontaktnej osoby - zástupcovi objednávateľa a to najneskôr do troch (3) kalendárnych dní pred uskutočnením zmeny kontaktnej osoby)
2. doručí dodávateľovi rozsah práv a povinností každého zástupcu oprávneného konať v mene objednávateľa s presným vymedzením jeho kompetencií v jednom vyhotovení vo forme písomného plnomocenstva.

**Článok 18**

**Povinnosti dodávateľa po uzatvorení zmluvy**

* 1. Dodávateľ najneskôr ku dňu prevzatia Staveniska:
1. oznámi objednávateľovi informáciu o kontaktnej osobe - zástupcovi dodávateľa, ktorá bude konať v jeho mene v rozsahu - meno, priezvisko, rozsah oprávnenia – písomné plnomocenstvo, kontaktné údaje na poverenú osobu (v prípade zmeny oznámi objednávateľovi informáciu o zmene kontaktnej osoby - zástupcovi dodávateľa najneskôr 3 dní pred uskutočnením zmeny)
2. doručí objednávateľovi Rozsah práv a povinností každého zástupcu oprávneného konať v mene dodávateľa s presným vymedzením jeho kompetencií v jednom vyhotovení vo forme písomného plnomocenstva
3. oznámi objednávateľovi osobu, ktorá bude na náklady dodávateľa s poverením objednávateľa vykonávať funkciu koordinátora bezpečnosti podľa nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko v platnom znení, ktorú dodávateľ preukáže predložením podpísaného životopisu osoby koordinátora s úradne overenou fotokópiou relevantného dokladu preukazujúceho jeho odbornú spôsobilosť, nie staršou ako 3 mesiace, predloženie plánu BOZP týkajúceho sa realizácie Diela, vyhlásenie osoby koordinátora, že bude k dispozícii dodávateľovi na plnenie predmetu zákazky, a to po celú dobu realizácie Diela, pričom dodávateľ môže preukázať splnenie tejto podmienky využitím technickej alebo odbornej kapacity inej osoby (v prípade zmeny oznámi dodávateľovi informáciu o zmene osoby - koordinátora bezpečnosti objednávateľovi najneskôr do troch (3) kalendárnych dní pred uskutočnením zmeny tejto osoby).

**Článok 19**

**Zmeny a doplnky zmluvy, uzatváranie dodatkov**

19.1 Akákoľvek zmena zmluvných podmienok je možná len na základe písomne uzatvoreného dodatku, ktorá bude tvoriť nedeliteľnú súčasť zmluvy.

* 1. Dodatok k zmluve je možné uzatvoriť len, ak jeho obsah nebude:
1. v rozpore so zmluvnými podmienkami tejto zmluvy
2. v rozpore s ustanoveniami Zákona o verejnom obstarávaní, ustanoveniami Obchodného zákonníka a ostatných relevantných všeobecne záväzných právnych predpisov
3. znevýhodňovať objednávateľa
4. sa vymykať bežným obchodným zvyklostiam.
	1. Dodatok/dodatky sú platné a účinné dňom ich podpísania zmluvnými stranami, pokiaľ sa ich účinnosť neviaže na inú skutočnosť, ktorá by mala nastať neskôr.

**Článok 20**

**Iné ustanovenia – podmienky**

* 1. Zmluvné vzťahy neupravené osobitne v tejto zmluve, ak nie je a nebude dohodnuté inak, sa budú riadiť ustanoveniami zákona č. 513/1991 Zb. Obchodný zákonník v znení neskorších predpisov a ostatných súvisiacich právnych predpisov platných v Slovenskej republike.
	2. Možné spory, ktoré vzniknú z tejto zmluvy, vrátane sporov o jej platnosť, účinnosť, výklad, výklad porušení zmluvy alebo jej zrušenia - dôvodov a formy, budú riešené predovšetkým dohodou zmluvných strán. V prípade nedosiahnutia dohody, budú tieto riešené, pokiaľ sa sporové strany písomne nedohodnú inak príslušným súdom v sídle objednávateľa.
	3. Ak by niektoré ustanovenia na základe rozhodnutia príslušného súdu neboli účinné, nemá to vplyv na platnosť a účinnosť samotnej zmluvy.
	4. Ak je dodávateľom podnikateľský subjekt, ktorého sídlo je mimo Slovenskej republiky, musí sa riadiť právnymi predpismi platnými v Slovenskej republike.
	5. Všetky prílohy tejto zmluvy, Projektová dokumentácia, ocenený Výkaz výmer, Informácie, doklady a dokumenty doručené dodávateľom objednávateľovi v zmysle tejto zmluvy, po jej uzatvorení zmluvy, a dokumenty, informácie, vyjadrenia a ďalšia sprievodná dokumentácia poskytnutá objednávateľom dodávateľovi budú tvoriť nedeliteľnú súčasť tejto zmluvy.

**Článok 21**

**Platnosť a účinnosť zmluvy, ukončenie zmluvy, podmienky jej ukončenia a forma a dôvody ukončenia zmluvy, odkladacie podmienky, rozväzovacia podmienka**

* 1. Zmluva nadobudne platnosť a účinnosť dňom jej podpisu oprávnenými zástupcami oboch zmluvných strán. Odkladacou podmienkou nadobudnutia účinnosti zmluvy je právoplatné uzatvorenie zmluvy o poskytnutí nenávratného finančného príspevku v zmysle výzvy Ministerstva zdravotníctva Slovenskej republiky ako Sprostredkovateľského orgánu (SO) Integrovaného regionálneho operačného programu , Prioritná os č. 2: Ľahší prístup k efektívnym a kvalitnejším verejným službám, Špecifický cieľ 2.1.3: Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti, „Modernizácia Nemocnice s poliklinikou Sv. Lukáša Galanta, a.s. pre zvýšenie produktivity a efektívnosti poskytovania akútnej zdravotnej starostlivosti“, vrátane nastúpenia účinkov právoplatnosti a vykonateľnosti zmluvy o NFP a právoplatnosti ukončenia administratívnych a iných kontrol súvisiacich/vyžadovaných/podmienených SO pre realizáciu projektu.

O splnení odkladacej podmienky poslednej v poradí je objednávateľ povinný písomne informovať dodávateľa najneskôr pätnásť (15) kalendárnych dní pred zaslaním Výzvy na prevzatie Staveniska podľa Článku 4, bodu 4.3 tejto zmluvy.

* 1. Zmluva sa končí:
1. riadnym splnením všetkých práv a povinnosti zmluvných strán, odovzdaním zrealizovaného Diela podľa týchto zmluvných podmienok v požadovanom rozsahu, kvalite a stanovených lehotách
2. odstúpením od zmluvy pre podstatné porušenie zmluvných podmienok podľa čl. 15 bod 15.1 zmluvy. V prípade podstatného porušenia zmluvných podmienok môže objednávateľ od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, objednávateľ môže odstúpiť od zmluvy len v prípade, ak je určená dodatočná technicky primeraná lehota na splnenie povinnosti/záväzku a dodávateľ svoju povinnosť/záväzok v tejto lehote nesplní,
3. nastúpením rozväzovacej podmienky účinnosti zmluvy, spočívajúcej v nesplnení/nenaplnení odkladacej podmienky/odkladacích podmienok účinnosti zmluvy ustanovených podľa bodu 21.1 tohto článku
4. bezsankčným odstúpením od zmluvy zo strany objednávateľa z dôvodu nenaplnenia bodu 1.3. zmluvy.
	1. Ukončenie zmluvy z dôvodu podľa bodu 21.2 (ii) tohto článku nastane dňom doručenia odstúpenia od zmluvy dodávateľovi v listinnej forme. V prípade pochybnosti sa má za to, že odstúpenie - ukončenie zmluvy je účinné na tretí (3) deň po odoslaní oznámenia o odstúpení od zmluvy.
	2. Dôsledky odstúpenia od zmluvy:
5. objednávateľ umožní prístup dodávateľovi na Stavenisko (miesto realizácie Diela), aby mohol vykonať všetky potrebné náležitosti „Čiastkového preberacieho konania“
6. dodávateľ písomne vyzve objednávateľa k „Čiastkovému odovzdaniu diela“ a objednávateľ je povinný do piatich (5) kalendárnych dní od doručenia výzvy začať „Čiastkové preberacie konanie“
7. dodávateľ do piatich (5) kalendárnych dní vykoná súpis všetkých vykonaných prác ocenený spôsobom, akým je stanovená cena Diela
8. dodávateľ vykoná finančné vyčíslenie vykonaných prác, prípadne poskytnutých záloh a spracuje „Čiastkovú konečnú faktúru“
9. dodávateľ odvezie všetok svoj nezabudovaný materiál a vyprace Stavenisko najneskôr do pätnástich (15) kalendárnych dní po skončení „Čiastkového preberacieho konania“
10. dodávateľ je v rámci „Čiastkového preberacieho konania“ povinný v zmysle Článku 10, bodu 10.4 tejto zmluvy predložiť a odovzdať Dokladovú časť objednávateľovi k rozsahu zhotoveného Diela, ktoré je predmetom „Čiastkového preberacieho konania“. Bez splnenia si predloženia Dokladovej časti nie je dodávateľ oprávnený vystaviť „Čiastkovú konečnú faktúru“
11. zmluvná strana, ktorá zapríčinila odstúpenie od zmluvy je povinná uhradiť druhej zmluvnej strane všetky náklady a ekonomicky oprávnené výdavky a straty jej vzniknuté z dôvodov odstúpenia od zmluvy.
	1. Zmluva sa ukončí aj:
12. na základe písomnej dohody zmluvných strán, pre ukončenie zmluvy dohodou zmluvných strán sa vyžaduje:
* vyhotovenie dohody o ukončení zmluvy v listinnej forme
* aby dohoda o ukončení zmluvy obsahovala podstatné náležitosti súvisiace s ukončením zmluvy a vysporiadaním záväzkov zmluvných strán a termín ukončenia zmluvy

Ukončenie zmluvy dohodou zmluvných strán nastane ku dňu, ktorý je určený v dohode o ukončení, inak ku dnu jej podpísania.

* 1. Obsahom príslušného dokumentu, ktorý zakladá ukončenie zmluvy musia byť podstatné náležitosti a najmä:
1. dôvody ukončenia zmluvy
2. termín ukončenia zmluvy
3. platnosť a účinnosť dokumentu zakladajúceho ukončenie zmluvy
4. vzájomné vysporiadanie finančných a iných záväzkov, ktoré vznikli medzi zmluvnými stranami a sú oprávnené ku dňu ukončenia zmluvy.
	1. Ukončením zmluvy ktorýmkoľvek zo spôsobov uvedených v tejto zmluve, resp. vo všeobecne záväznom predpise, nezanikajú nároky objednávateľa voči dodávateľovi ani tie ustanovenia tejto zmluvy, z povahy ktorých vyplýva, že majú trvať aj po zániku zmluvy.

**Článok 22**

**Vyššia moc**

1. Za prípady vyššej moci sú považované nasledujúce mimoriadne okolnosti a skutočnosti, ktoré nastali objektívne po uzatvorení zmluvy bez zavinenia ktorejkoľvek zmluvnej strany, nemohli byť zmluvným stranami predvídané alebo odvrátené a dočasne alebo trvalo znemožňujú plnenie zmluvy: štrajk mimo povinnej zmluvnej strany, dočasné opatrenia orgánov verejnej moci v prípade epidémie (vrátane COVID—19), požiar, prírodná katastrofa, mobilizácia, vojna, povstanie, zákaz transferu devíz, všeobecný nedostatok dopravných prostriedkov, všeobecný nedostatok vstupných materiálov a surovín, nezavinená regulácia odberu elektrickej energie a pod.
2. Zmluvná strana postihnutá okolnosťami vyššej moci je povinná okamžite oznámiť túto skutočnosť druhej zmluvnej strane. Zmluvné strany sa oslobodzujú od zodpovednosti za čiastočné alebo úplné nesplnenie zmluvných záväzkov resp. za omeškanie (vzhľadom na charakter okolnosti vyššej moci), pokiaľ ich splnenie bolo ovplyvnené alebo znemožnené vyššou mocou. V tomto prípade sa predlžuje lehota plnenia zmluvných povinností o dobu, počas ktorej budú následky neodvrátiteľných okolností trvať. Povinnosť preukázať existenciu okolností vyššej moci má tá zmluvná strana, ktorá sa jej dovoláva.

**Článok 23**

**Záverečné dojednania**

* 1. Objednávateľ je povinný uchovávať dokumentáciu, doklady a dokumenty súvisiace so zadávaním danej zákazky a s odovzdaním a prevzatím Diela v lehotách podľa platných predpisov.
	2. Dodávateľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od ich úhrady.
	3. Dodávateľ je povinný strpieť výkon kontroly/auditu súvisiaceho s vykonávaným Dielom kedykoľvek počas platnosti a účinnosti Zmluvy o nenávratnom finančnom príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
	4. Dodávateľ je oprávnený voči objednávateľovi uplatniť sankcie, zmluvné pokuty v rozsahu a za podmienok uvedených v zmluve a/alebo podľa Obchodného zákonníka, ak ich uplatnenie bude oprávnené.
	5. Pokiaľ dodávateľ preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou (a to najmä v nadväznosti na § 34 ods. 3 Zákona o verejnom obstarávaní), je povinný plnenie, resp. jej príslušnú časť touto treťou osobou aj realizovať. Nahradenie tretej osoby je možné iba pri dodržaní pravidiel vyplývajúcich zo Zákona o verejnom obstarávaní a príslušnej judikatúry Európskeho súdneho dvora.
	6. V prípade, ak sa podľa tejto Zmluvy ustanovuje povinnosť doručiť a/alebo predložiť dokumentáciu (právnu, technickú a pod.), vyžaduje sa jej predloženie v listinnej podobe originálu /alebo úradne overenej fotokópie.
	7. Uplatnením zmluvných pokút v stanovenej výške nie sú dotknuté oprávnenia objednávateľa /dodávateľa na uplatnenie sankcií, penále, pokút a na náhradu škody.
	8. Ak zmluva obsahuje možnosť uplatnenia sankcie alebo zmluvnej pokuty za rovnaké porušenie zmluvy v rôznej hodnote - výške, platí hodnota zmluvnej pokuty uvedená vo vyššej sadzbe.
	9. Dodávateľ vyhlasuje, že súhlasí s podmienkami verejného obstarávania určenými objednávateľom. Dodávateľ nie je oprávnený požadovať od objednávateľa úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Dodávateľ prehlasuje a potvrdzuje, že všetky zmeny, nedostatky a/alebo odchýlky v zadaní a podkladoch objednávateľa poskytnutých dodávateľovi (najmä/nie výlučne Projektová dokumentácia, Výkaz výmer, Stavebné povolenia a pod.) dodávateľ namietal/oznámil objednávateľovi pred podaním svojej ponuky.
	10. Objednávateľ si vyhradzuje právo vyhlasovať alebo nadobúdať tovary, služby alebo montážne práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto zmluvy.
	11. Doručovanie: Zmluvné strany sa dohodli, že ak v tejto zmluve nie je ustanovené inak, písomná komunikácia podľa tejto zmluvy alebo v súvislosti s touto zmluvou sa bude doručovať doporučenou poštovou zásielkou na adresu uvedenú v záhlaví zmluvy poštou, kuriérom alebo osobne a v prípadoch stanovených touto zmluvou aj prostredníctvom e-mailu, telefonicky alebo faxom s nasledovným písomným doplnením takejto komunikácie v lehote 3 dní. Za deň doručenia sa považuje deň prevzatia písomnosti. Za deň doručenia e-mailu sa považuje deň, kedy odosielateľ obdržal na svoj e-mail potvrdenie o doručení, potvrdzujúce, že správa bola doručená na e-mailový server adresáta. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
	12. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej že táto zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.
	13. Zmluva je vyhotovená v šiestich (6) rovnopisoch, z ktorých sú dve (2) pre dodávateľa a štyri (4) pre objednávateľa.
	14. Prílohami tejto zmluvy sú:

 Príloha č. 1 – Cenová ponuka dodávateľa

 Príloha č. 2 – Projektová dokumentácia

 Príloha č. 3 - Výkaz výmer

 Príloha č. 4 - Zoznam známych subdodávateľov

 Príloha č. 5 - Kontaktné osoby objednávateľa

V .............................. dňa .................. V ......................................... dňa ..................

Za objednávateľa: Za dodávateľa :

**Nemocnica s poliklinikou Sv. Lukáša Galanta, a.s.**

........................................................ ......................................................

MUDr. Radoslav Čuha, MBA, MPH

predseda predstavenstva

........................................................

Ing. Tomáš Valaška, FCCA, MPH

podpredseda predstavenstva

|  |  |  |  |  |  |  |  |
| --- | --- | --- | --- | --- | --- | --- | --- |
|  | Príloha č. 4 |  |  |  |  |  |  |
|  |  |  **Zoznam známych subdodávateľov** |  |
|  |  |  |  |  |  |  |  |  |
|  |  |  |  |  |  |  |  |  |
| **Por. č.** | **Identifikácia navrhnutého subdodávateľa****(obchodné meno, sídlo, IČO, kontaktná osoba, osoba oprávnená konať za subdodávateľa)** | **Identifikácia príslušného plnenia** | **Rozsah plnenia vyjadrený sumou** | **Dátum požiadania o schválenie** | **Dátum overenia splnenia zmluvných požiadaviek** | **Dátum schválenia navrhovaného subdodávateľa** | **Dátum ukončenia plnenia schváleného subdodávateľa**  | **Podpis a meno osoby, ktorá overila a schválila subdodávateľa** |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |